LONDON – Britanski premijer Boris Džonson je najavio da će u Engleskoj u četvrtak iza ponoći stupiti na snagu mere karantina na teritoriji čitave zemlje, nakon što je broj obolelih od kovida-19 u Velikoj Britaniji premašio milion, dok drugi talas epidemije preti da ugrozi funkcionisanje zdravstvenog sistema. Nakon što su lokalni mediji preneli da se očekuje uvođenje mera karantina, premijer Velike Britanije održao je konferenciju za novinare na kojoj je potvrdio ove navode. Premijer je rekao da će u Engleskoj u četvrtak iza ponoći biti uveden karantin, koje će ostati na snazi do 2. decembra, preneo je Rojters. Građani će smeti da napuste svoje domove samo u slučaju odlaska na posao i u školu, radi kupovine osnovnih životnih namirnica i lekova, brige o ugroženima i rekreacije,\nBEOGRAD/LONDON – Premijer Boris Džonson razmatra uvođenje jednomesečne blokade Velike Britanije u nadi da bi mogla da ublaži mere pre Božića, preneo je danas Bi-Bi-Si. Novu naredbu o „ostajanju kod kuće” premijer bi mogao da najavi već u ponedeljak, a izuzete bi bile škole i fakulteti. Ako ne uvede dodatna ograničenja Velika Britanija će se suočiti sa mnogo većim brojem umrlih od Kovida-19 nego tokom prvog talasa, čak više od 4.000 dnevno, navodi Bi-Bi-Si pozivajući se na dokumente vladine grupe za modeliranje pandemije SPI-M koji su predstavljeni premijeru Džonsonu. Svi modeli u dokumentu predviđaju da će hospitalizacije dostići vrhunac sredinom decembra, a smrtnost biti u porastu bar do kraja decembra pre pada početkom januara, prenosi Beta. Ova cifra se zasniva na tome\n21.10.2020 u 12:08\nDo marta sigurno bez publike na tribinama\nBritanski državni sekretar za kulturu, digitalna pitanja, medije i sport Oliver Dauden rekao je da prihvata da je odluka o zabrani prisustva gledalaca na sportskim manifestacijama ljudima „mrska“, ali da je to potrebno kako bi se sprečilo širenje virusa. Plan Vlade da se navijači vrate na utakmice od 1. oktobra odložen je zbog povećanog broja zaraženih u Velikoj Britaniji. Publika bi najranije krajem marta mogla da se vrati na tribine, preneo je Bi-Bi-Si (BBC). „Vrlo jasan savet bio je da bi, u ovoj fazi bolesti, trebalo da nametnemo ograničenja“, naveo je Dauden. Fudbalski navijači i upravna tela kritikovali su zabranu prisustva gledalaca na sportskim takmičenjima. „Radimo stvari koje su pozitivno mrske, ali razlog zbog kojeg to radimo je da osiguramo javnu bezbednost“,\n15.10.2020 u 12:20\nLondon zabranjuje okupljanja u zatvorenom prostoru zbog koronavirusa\nLONDON – Devet miliona stanovnika Londona više neće moći da se sastaje sa prijateljima i porodicom u zatvorenom prostoru, izjavio je danas gradonačelnik Londona Sadik Kan, dok vlada priprema nove mere zbog širenja koronavirusa. „Očekujem da vlada danas objavi da će London uskoro preći na nivo 2 ili nivo povišenih upozorenja”, rekao je u gradskoj skupštini Sadik Kan uoči obraćanja ministra zdravlja Meta Henkoka u britanskom parlamentu. Prema ovom nivou upozorenja, prijateljima i porodicama je dozvoljeno da se sastaju samo na otvorenom i u grupama do šest osoba, uključujući i decu. „Virus se brzo širi u svim krajevima grada. Uskoro ćemo dostići prosečnih 100 slučajeva na 100.000 stanovnika”, rekao je Sadik Kan, dodajući da je odluka vlade zasnovana na savetima naučnika, prenosi\n05.09.2020 u 14:06\nBorci za ekologiju blokirali pristup engleskim štamparijama\nLONDON – Aktivisti jednog britanskog udruženja za borbu protiv klimatskih promena, blokirali su pristup trima štamparijama u Engleskoj u znak protesta zbog toga što, kako tvrde, listovi koji se u njima štampaju ne izveštavaju o vanrednoj ekološkoj i klimatskoj situaciji. Štamparije su u vlasništvu medijskog magnata Ruperta Mardoka, a zbog blokade je onemogućena ili usporena distribucija nekolicine listova koje izdaje njegova kompanija, „Njuz korporejšn”, javlja Tanjug. Kako navodi Bi-Bi-Si, u blokadi štamparija ukupno je učestvovalo više od stotinu demonstanata, a policija je uhapsila 13 ljudi. Udruženja štamparija osudila su ovaj protest kao „napad na celokupnu slobodnu štampu”, ali su istakla da je, zahvaljujući partnerima u branši, štampanje listova nastavljeno na drugim\nBroj zaposlenih u Velikoj Britaniji smanjio se u proteklom tromesečju za 220.000 radnika, stoji u izveštaju Kancelarije za nacionalnu statistiku. To je najveći kvartalni porast broja nezaposlenih od maja 2009. godine kada je vladala velika finansijska kriza, prenosi Bi-Bi-Si. Pandemija koronavirusa najviše je uticala na najmlađe radnike, najstarije radnike kao i na one koji rade fizičke poslove, stoji u izveštaju. Stopa nezaposlenosti u Velikoj Britaniji procenjena je na 3.9 odsto, bez promene u odnosu na prošlu godinu i prethodni kvartal, dok je milion ljudi ostalo u socijalnom sistemu Vlade koji podržava država. Džonatan Atou, zamenik direktora Kancelarije za nacionalnu statistiku kaže da su najveće posledice krize osetili najmlađi radnici ne stariji od 24 godine, ali\n18.07.2020 u 16:02\nBritanija obustavlja objavljivanje podataka o broju umrlih od koronavirusa\nLONDON – Nadležni u Velikoj Britaniji saopštili su danas da privremeno obustavljaju svakodnevno objavljivanje najnovijih podataka o smrtnom bilansu pandemije korona virusa u toj zemlji, zbog sumnji da je ta statistika preterana. Naime, britanska vlada naložila je reviziju metodologije izračunavanja broja umrlih pošto su stručnjaci upozorili na to da je, zbog načina na koji je evidencija o umrlima do sada vođena u Engleskoj, slika tog statističkog parametra možda iskrivljena u poređenju s drugim delovima Ujedinjenog Kraljevstva. Privremenu obustavu objavljivanja podataka o broju umrlih vlada je obrazložila saopštenjem u kojem se ističe da se u preminule od kovida 19 po trenutnoj metodologiji ubrajaju sva lica koja umru posle dobijanja pozitivnog nalaza na testiranju na koronavirus, a\n26.06.2020 u 16:37\nTri osobe na smrt izbodene u centru Glazgova,napadač ubijen\nGLAZGOV – Britanski premijer Boris Džonson izjavio je danas da je „duboko ožalošćen”, nakon što su tri osobe ubijene nožem u Glazgovu. Škotska policija potvrdila je da je ubila napadača. U saopštenju se dodaje da je jedan policajac povređen tokom incidenta, prenosi Rojters. Napad se dogodio na ulazu u jedan hotel u centru Glazgova. Policija navodi da je situacija trenutno pod kontrolom i da javnost nije izložena riziku, prenosi Tanjug.\n15.06.2020 u 08:49\nDžonson: Ne možemo da fotošopiramo istoriju\nLONDON – Britanski premijer Boris Džonson rekao je danas da ta zemlja ne može da „fotošopira” svoje kulturno okruženje i kompleksnu istoriju, ističući da bi to bilo izvrtanje prošlosti. Džonson je, povodom rastućih razmirica oko uklanjanja statua istorijskih ličnosti, koje zahtevaju antirasistički demonstranti, rekao da bi pročišćavanjem i uklanjanjem slika „svih onih čijim ponašanjem nismo zadovoljni”, Britanci dolaze u opasnost da uđu u veliku laž i isrivljavanje istorije, prenosi Tanjug. On je u autorskom članku u Telegrafu branio Vinstona Čerčila i ponovio da je to što je statua bivšeg premijera u bilo kakvoj opasnosti „apsurdno i žalosno”. „On je bio heroj i mislim da nisam usamljen kada kažem da ću se do poslednjeg atoma snage odupirati bilo kom pokušaju da se njegova\n22.04.2020 u 16:29\nBroj preminulih u Engleskoj porastao za 665, ukupno 16.272\nLONDON - Broj preminulih od koronavirusa u bolnicama u Engleskoj porastao je za 665 na ukupno 16.272, saopštili su zdravstveni zvaničnici. To je manje u odnosu na jučerašnji dan kada je taj broj iznosio 778, preneo je Rojters. Oni koji su preminuli stari su između 26 i 102. godine, prenosi Tanjug. Od preminulih, 26 osoba nije imalo druga oboljenja, saopštila je Nacionalna zdravstvena služba Engleske.


Novosti · Stranica 7 od 29\nOmogućen udaljeni pristup (Shibboleth) – IEEE/IET Electronic Library (IEL)\nPoštovani, nastavno na prethodnu obavijest, obavještavamo vas da je omogućen pristup bazi podataka IEEE/IET Electronic Library (IEL) izvan mreže matične ustanove za sve ovlaštene ustanove s pravom pristupa na bazu. Upute za udaljeni institucionalni pristup putem Shibboleth prijave i putem unosa korisničkog računa te druge detaljnije informacije možete pronaći ovdje. U slučaju Pročitaj više…\nPoštovani, obavještavamo vas da će tvrtka ProQuest u suradnji sa Sveučilištem u Zagrebu održati radionicu pod nazivom “ProQuest One Academic Day”, 22. listopada 2019. godine, u 9.30 sati u Auli Sveučilišta u Zagrebu. Na radionici će se predstaviti mogućnosti u procesu istraživanja i objavljivanja radova, korištenja platforme ProQuest One Academic koja objedinjuje Pročitaj više…\nOdržavanje radionice – Emerald Publishing\nPoštovani, obavještavamo vas da će Emerald Publishing u suradnji s Nacionalnom i sveučilišnom knjižnicom u Zagrebu održati radionicu 21. listopada 2019. u 11.30 sati u seminarskoj dvorani na polukatu (mezaninu) Nacionalne i sveučilišne knjižnice u Zagrebu. Na radionici će se predstaviti: – aktualne teme vezane uz znanstveno istraživanje i objavljivanje radova – Pročitaj više…


„Pavgord“ za pljenidbu imovine „Alumine“ - Televizija K3\nAtifu Dudakoviću i ostalima odre…\nSud BiH odredio je osumnjičenima u predmetu “Atif…\nZaustavljeno curenje toksične ma…\nPukotina na nasipu u Fabrici sode u Lukavcu,…\nSutra o obilježavanju egzodusa S…\nMinistar rada i boračko-invalidske zaštite Republike Srpske Milenko…\nKatrašnik pobjednik biciklističk…\nSlovenac Gašpar Katrašnik pobjednik je druge etape 12.…\nFlamengov navijač iz ljubavi pre…\nVjerni navijač Flamenga, Jose Mauricio dos Anjos proveo…\nHamilton slavio na Velikoj nagra…\nLewis Hamilton je danas slavio na Velikoj nagradi…\nBijeli luk može smanjiti rizik o…\nBijeli luk se hiljadama godina koristi za liječenje…\nFacebook vodi pojačanoj ljubomor…\nFacebook ima jako veliku ulogu u ljubavnim vezama…\nCalvin Klein gumene rukavice koj…\nCalvin Klein u svojoj proljeće/ljeto kolekciji ima ružičaste…\nDudaković i drugi na slobodi- Sud BiH odbio prijedlog Tužilaštva (VIDEO)\nSto godina od smrti Gavrila Principa (VIDEO)\n35. dan okupljanja na Trgu Krajine “Pravda za Davida” (VIDEO)\nVesna Adamović reizabrana za predsjednika Aktiva žena SDS (VIDEO)\nKatrašnik pobjednik Biciklističke trke “BG-BL 2018” (VIDEO)\nTeslić domaćin starta druge etape Biciklističke trke Beograd – Banjaluka (VIDEO)\nBiciklistička trka Beograd- Banjaluka prošla kroz Prnjavor (VIDEO)\nSKUD ‘’Derventa’’ obilježio 24 godine rada (VIDEO)\n„Pavgord“ za pljenidbu imovine „Alumine“\nFirma „Pavgord“ u narednim danima će vjerovatno ponovo pokrenuti izvršni postupak protiv „Alumine“ iz Zvornika, ali ovaj put neće blokrati račun, već će to učiniti prodajom pokretne i nepokretne imovine, saznaje CAPITAL.\nFočanski „Pavgord“ je na osnovu sudskog rješenja 12. aprila blokirao račune „Alumine“, pokušavajući od nje da naplati potraživanja od Fabrike glinice „Birač“ u stečaju u iznosu od 155 miliona KM.\nRačun je deblokiran 26. aprila nakon sastanka u Vladi RS na kojem je dogovoreno da povjerioci „Birča“ pokušaju da postignu dogovor sa „Pavgordom“ u roku od 60 dana. Taj dogovor trebalo je da ide u pravcu priznavanja dobrog dijela potraživanje firme fočanskog biznismena Gordana Pavlovića.\nMeđutim, prema riječima pravnog zastupnika „Pavgorda“ Aleksandra Sajića, u proteklih gotovo dva mjeseca pregovori nisu ni pokrenuti, zbog čega bi već za desetak dana izvršni postupak mogao da bude nastavljen.\n„Pregovora sa ostalim povjeriocima u proteklom periodu nije bilo. Tu, prije svega, mislim na povjerioce iz javnog sektora, a u vezi sa razgovorima koje smo vodili prije skoro već dva mjeseca. Zbog toga će „Pavgord najvjerovatnije nastaviti izvršne postupke protiv „Alumine“. Međutim, ovaj put nećemo ići na blokadu računa, jer „Pavgord“ ne želi da bude izgovor za nezakonito podnošenje zahtjeva za otvaranje stečaja koje je tražila uprava „Alumine“, već ćemo najvjerovatnije tražiti prodaju ostale imovine, založenih stvari, vozila“, kazao je Sajić.\nSajić je pojasnio da „Pavgord“ nakon 26. juna, ima rok od 30 dana da traži nastavak izvršnog postupka, što će se, kako je rekao, sigurno i desiti u tom periodu.\nGovoreći o ponudi „Pavgorda“ da kupi kompletna potraživanja „Birča“, Sajić je rekao da većina povjerilaca ne razmišlja ozbiljno, jer je pitanje šta će dobiti ako „Alumina“ ode u stečaj.\nStečajni upravnik FG „Birač“ Lazo Đurđević danas nije želio da daje izjave, a nismo uspjeli stupiti u kontakt ni sa predsjednikom uprave „Alumine“ Miloradom Motikom.\n„Pavgord“ je otkupio potraživanja Ukio banke od FG „Birač“ i sada pokušava da ih naplati od njene kćerke firme „Alumine“.\nVlasnik preduzeća „Pavgord“ iz Foče Gordan Pavlović prošle sedmice je na Skupštini povjerilaca FG „Birač“ u stečaju ponudio da za 45 miliona KM otkupi priznata potraživanja od svih povjerilaca Fabrike glinice „Birač“ u stečaju koja iznose 90 miliona maraka.\n„Pavgord“ je ranije otkupio potraživanja litvanske Ukio banke u iznosu od 155 miliona KM od FG „Birač“, ali stečajni upravnik Lazo Đurđević ih nije priznao. Zbog toga je „Pavgord“ na osnovu sudskog rješenja pokrenuo izvršni postupak protiv „Alumine“.


Održan sastanak predsjednika udruženja Sektora za industriju i usluge PKFBiH\nU ponedjeljak, 17.9.2018. godine u Privrednoj/Gospodarskoj komori FBiH održan je sastanak predsjednika udruženja prerađivačke industrije Sektora za industriju i usluge. Na sastanku se razgovaralo o narednim koracima udruženja okupljenih u Komori, sa akcentom na djelovanje u skladu sa usvojenim Strategijama razvoja sektora, u cilju poboljšanja ambijenta poslovanja.\nEvidentan je nedostatak podrške proizvođačima u FBiH i potrebno je realnom sektoru i izvoznicima omogućiti dalji razvoj i širenje proizvodnje. Ukidanje izvoznih povlastica negativno se odrazilo na rad proizvodnih kompanija, te je potrebno iznaći rješenja za podsticaj izvozu. Govorilo se o problemu odliva produktivne radne snage, kao i problemu velikog broja nezaposlenih koji se nalaze na evidencijama zavoda za zapošljavanje. Na sastanku su donešeni određeni zaključci, koji će se uvrstiti u plan rada Sektora za industriju i usluge PKFBiH.


Opozicija RS namjerava podnijеti interpelacije po pojedinim oblastima života - Istinomjer\nNa sjednici održanoj krajem maja, zastupnici Narodne skupštine RS odbili su izjašnjavati se o smijeni Vlade RS, zbog čega Inicijativa, odnosno dokument ”Prijedlog za izglasavanje nepovjerenja Vladi Republike Srpske”, (u kojem je opozicija detaljno obrazložila sve neuspjehe Vlade RS u privredi, ekonomiji i drugim segmentima života) nije bio predmet skupštinske rasprave.\nOpozicija u RS najavila je da će iskoristiti i druge “poslovničke” mehanizme, odnosno podnošenje interpelacija kao vid “upita” upućenog u parlament, a koji je naslovljen na ministra i tiče sa rezultata njegovog rada.\nNa ovaj način, u Skupštini RS, bi se ipak moglo raspravljati o rezultatima rada Vlade RS, i to u svim oblastima života.\nSmatramo da u skladu sa skupštinskim Poslovnikom treba pokrenuti interpelaciju za najmanje pet ključnih oblasti – ekonomskim kretanjima i privrednom ambijentu u Srpskoj, stanjima u zdravstvenom sektoru, penzijsko-invalidskom osiguranju i poljoprivredi, kao i o demografskim kretanjima.\n(Branislav Borenović, 05.06.2017.)\nBranislav Borenović smatra da bi interpelacija (ili interpelacije), već početkom septembra, mogla da se nađe na sjednici Narodne skupštine RS.\nI mi očekujemo da ćemo sa interpelacijom u mjesecu junu izaći pred parlament, i da će u roku od 60 dana biti rasprava u Narodnoj skupštni Republike Srpske, što prema nekoj dinamici govori da bi već početkom septembra mogli imati interpelaciju ili interpelacije po pojedinim oblastima života u RS na sjednici NSRS.\nObzirom da o Inicijativi, u kojoj je opozicija “detaljno” obrazložila zašto Vlada RS više “ne treba i ne smije” da vodi Republiku Srpsku, zastupnici nisu htjeli raspravljati, ovo je po svemu sudeći tzv. plan B opozicije.\nTime ćemo pokazati da će se u Narodnoj skupštini voditi dinamična rasprava, jer je naše osnovno i legitimno pravo da o određenim anomalijma u društvu razgovaramo u parlamentu.\nPoslovnikom o radu Narodne Skupštine RS propisano je da je Vlada obavezna, u roku od 60 dana, “odgovoriti” odnosno sačiniti i dostaviti izvještaj Skupštini.\nVlada razmatra interpelaciju i podnosi Narodnoj skupštini pisani izvještaj sa svojim mišljenjima i stavovima povodom interpelacije.\nVlada je dužna da izvještaj dostavi predsjedniku Narodne skupštine, najkasnije u roku od 60 dana od dana prijema interpelacije.\n(Poslovnik Narodne Skupštine RS)\nInterpelacija se obično nastavlja parlamentarnom raspravom, i izglasavanjem (ne)povjerenja vladi ili pojedinim ministrima, a može da rezultira i ostavkom.\nIstinomjer je pratio cjelokupnu situaciju u vezi sa predajom interpelacija. Tim povodom kontaktirali smo SzP kao i PDP, sa upitom da li će zaista biti predate interpelacije, po oblastima života, kako je i najavljeno.\nBiće više interpelacija po oblastima života: iz oblasti ekonomske politike, stanju u zdravstvenom sektoru, penzijsko-invalidskom osiguranju, poljoprivredi, i o demografskim kretanjima. Spremna je prva interpelacija, iz oblasti ekonomske politike i ona će biti predana u proceduru 4. jula…ostale još nisu završene.\n(Perica Bundalo, generalni sekretar PDP, 30.06.2017.)\nObzirom da 4. jula interpelacija nije predata, Istinomjer je ponovo kontaktirao PDP, odnosno predsjednika stranke, Branislava Brenovića.\nPotpisi su prikupljeni i najavljeno je za petak da se preda u parlamentarnu proceduru.\n(Branislav Borenović, 05.07.2017.)\nInterpelacija, koju je Istinomjer prvi dobio na uvid, i koja se odnosi na stanje ekonomske politike u RS predata je u parlamentarnu proceduru početkom jula.\nMjesec dana kasnije, predstavnici opzicije u NSRS predali su i drugu po redu Interpelaciju, o stanju u zdravstvu i penzionom sistemu.\nUzimajući u obzir podnošenje dvije, od najavljenih pet interpelacija, PDP i članice SzP od Istinomjera dobijaju ocjenu djelimično ispunjeno.


Prelepo potkrovlje u primarnim bojama - Moj Enterijer – Kupatila, Nameštaj, Kuhinje, Garniture...\nMađarska poseduje veliku istoriju i kao takva, ova zemlja, svojim kulturološkim uticajima stvara posebnu arhitektonsku formu, koja je rekom podeljena na dva dela isto kao i glavni grad...\nU starom delu grada, Budimu, nalazi se jedan stan koji pruža predivan pogled na zgradu parlamenta. Ovo potkrovlje u srcu Budimpešte, nedavno je renovirano od strane dizajnerskog studija Margeza Design. Dvosobna jedinica prostire se na 110 metara kvadratnih, pravilno raspoređenih na dva sprata, smeštenih u građevini izgrađenoj davne 1928. godine, a finiširan je prepozvatljivom minimalističkom estetikom pomenute kompanije.\nBele površine i polirani beli podovi u stanu, upareni su velikim prozorima koji njegove površine održavaju svetlim i prostranim. Kustoska kolekcija živopisnog i raznobojnog nameštaja i dekora predstavljeni su čitavim enterijerom stvarajući vibrantan i razigran osećaj. Žuta fotelja iz osamdesetih godina prošlog veka smeštena je zajedno sa ručno kreiranim belim tepihom koji poseduje mapu Budimpešte sa Dunavom koji je predstavljen plavom bojom.\nDnevna soba poseduje akcentni zaleni zid, koji dodaje dašak prirode gotovo potpuno belom enterijeru. U ovom delu postavljen je čak i automatski sistem za navodnjavanje biljaka, tako da se nivo održavanja sveo na minimum. Specijalno dizajnirane stepenice od korijana poseduju obilje prostora za odlaganje kuhinjskih aparata, uključujući mikrotalasnu rernu, vinski fižider i mašinu za pranje sudova.\nTrpezarija poseduje veoma upečatljivu kombinaciju boja, a komplet za ručavanje sastoji se od čisto belog stola uparenog sa jarko crvenim stolicama koje predstavljaju izvanredan kontrast, dodajući interesovanje čitavom njenom prostoru. Tu se takođe nalaze prirodni elementi i veoma pažljivo biran dekor koji ne remeti čitavu postavku minimalističkog stila.\nPROČITAJTE SLEDEĆI TEKST: Enterijer koji podseća na skladište\n24. novembar 2017. Enterijer


Beograd, Bitoljska 20\n011 2392 – 726, 2392-727\n065 23 92 722 – do 729\nBarajevo - Baćevac\n011 2560 - 038\nO65 23 92 728\nBOLJE JE SPREČITI - NEGO LEČITI\nPreduzeće “JASVEL“ osnovano je 1992. godine, i naša osnovna delatnost je proizvodnja i promet SREDSTAVA ZA DEZINFEKCIJU, SREDSTAVA ZA ODRŽAVANJE HIGIJENE, AUTO KOZMETIKE I SREDSTAVA ZA TRETMAN VODE.\nIz širokog proizvodnog asortimana izdvojićemo samo neke od proizvoda:\n- “ASEPSSOL” 5% namenjen za dezinfekciju površina, predmeta, ruku,kože.\n- “ASEPSSOL “1% namenjen za dezinfekciju površina i podova\n- “ALKOSEPT „ namenjen za higijensku i hiruršku dezinfekciju ruku, te za dezinfekciju kože pacijenta.\n- “ASSEPTA”- vlažne maramice, tečni sapuni sa dezifijentom, „PODO SEPT”, “SANI SEPT”, “KOLIBRI “ - tečni deterdžent, staklo čistači, krem sapuni sa sedefom i sa glicerinom, auto šamponi, hlorni granulati...\nNaši proizvodi prisutni su na tržištima Srbije, Crne Gore i Bosne i Hercegovine, a za naredni period planiran je izvoz i na tržište Makedonije, kao i u sve zemlje članice sporazuma „CEFTE“.\nMožete ih pronaći u svim apotekama i velikim tržnim centrima ( Idea, Merkator, Home centar – Eurosalon), kao i veledrogerijama širom Srbije i regiona.\nGodina 2009., koju je obeležila epidemija novog gripa, predstavljala je jedan od najvećih izazova za naše preduzeće, izazova na koji smo uspešno odgovorili i radeći u 3 smene tržištu Srbije isporučili 150.000 jedinica proizvoda za dezinfekiciju.\nPoslujemo po standardu ISO 9001:2008, i posedujemo sertfikate kvaliteta za sve naše proizvode koji prolaze stroge kontrole nadležnih institucija Republike Srbije, a otvaranjem novog proizvodnog pogona u Barajevu otpočeli smo novu fazu razvoja, u kojoj ćemo dati sve od sebe da još jednom potvrdimo kvalitet našeg rada i da zadržimo Vaše poverenje!


Reakcija "Koalicije 27" na saopštenje Ministarstva o aerozagađenju - Zelene priče\nOtvoreni podaci o kvalitetu vazduha prvi korak ka promeni\nPredstavljena strategija niskougljeničnog razvoja Srbije\nVoda u Zrenjaninu nije za piće\nŠuma peva o slobodi🌿\nSubotica sprema papire za vetropark\nIzumrla jedna od najvećih svetskih slatkovodnih riba\nPlansko ubijanje kamila u Australiji\nPrva stanica za punjenje vodonikom u Amsterdamskoj luci\nPlanina mog života\nReakcija “Koalicije 27” na saopštenje Ministarstva o aerozagađenju\nKoalicija 27 objavila je saopštenje povodom Svetskog dana čistog vazduha i saopštenja koje je Ministarstvo zaštite životne sredine izdalo u vezi sa aerozagađenjem. Saopštenje prenosimo u celosti.\n“Podržavamo napore Ministarstva zaštite životne sredine da podstakne najširi krug javnosti na odgovorno ponašanje prema životnoj sredini, na prestanak primene štetnih praksi (poput paljenja strnjišta) i da utiče na donošenje odluka koje imaju manje negativne uticaje na životnu sredinu (poput odabira automobila sa hibridnim motorima). Pohvalno je i što Ministarstvo ukazuje da je razvoj održivih oblika urbane mobilnosti neophodan za održivi razvoj gradova.\nMeđutim, želimo da podsetimo javnost da je u 2018. godini kvalitet vazduha zvanično bio ocenjen III kategorijom (prekomerno zagađen vazduh) u Beogradu, Kraljevu, Valjevu, Kragujevcu, Subotici, Sremskoj Mitrovici, Pančevu, Užicu, Smederevu i Kosjeriću.\nU svim ovim mestima uzrok prekomernog zagađenja bile su suspendovane čestice PM10 i/ili PM2,5. Doprinos drumskog saobraćaja je bio po 6% za obe navedene zagađujuće materije, dok je većina emisija dolazila iz toplana snage manje od 50 MW i individualnih ložišta (57% za PM10 i 75% za PM2,5).\nKada govorimo o zagađenju oksidima sumpora, dominantni izvor emisija u 2018. godini bila je proizvodnja električne i toplotne energije – čak 91%. Sektor proizvodnje električne i toplotne energije takođe je imao najveći udeo u ukupnim emisijama azotnih oksida – 49%, dok je drumski saobraćaj bio na drugom mestu sa doprinosom od 23%. U skladu sa podacima Agencije za zaštitu životne sredine o izvorima zagađujućih materija, saobraćaj se ne može smatrati osnovnim uzrokom zagađenja suspendovanim česticama PM10 i PM2,5.\nOvo su zvanični podaci Agencije za zaštitu životne sredine, stoga pozivamo Ministarstvo zaštite životne sredine da se u svom obraćanju javnosti oslanja na njih ili da, ukoliko raspolaže drugačijim podacima, takve podatke podeli sa javnošću kako bi nam svima bili dostupni.”\nSektorski udeo ukupnih nacionalnih emisija suspendovanih čestica PM10 i PM2,5 (levo) i sumpornih i azotnih oksida (desno), Izvor: Godišnji izveštaj o stanju kvaliteta vazduha u Republici Srbiji 2018. godine, Agencija za zaštitu životne sredine\nZelene priče - 16. januara 2020.\nBeogradska otvorena škola predstavila je rezultate projekta „Vidljivi podaci za nevidljivi vazduh“.


ZVEZDA NA PREDAHU, PA KREĆE U POHOD NA KUP Jovančić: Teško je posle evropske utakmice prebaciti se na domaća takmičenja - Sportal\nZVEZDA NA PREDAHU, PA KREĆE U POHOD NA KUP Jovančić: Teško je posle evropske utakmice prebaciti se na domaća takmičenja\nFK Crvena zvezda - Vest objavljena: 16:32 - 09.10.2018\nFudbaleri Crvene zvezde imaće malo vremena da napune baterije zbog reprezentativne pauze pre nego što se okrenu obavezama u Superligi i Kupu Srbije, koje ih očekuju naredne nedelje. Vezista kluba iz Ljutice Bogdana Dušan Jovančić istakao je da su svi u t\nFudbaleri Crvene zvezde imaće malo vremena da napune baterije zbog reprezentativne pauze pre nego što se okrenu obavezama u Superligi i Kupu Srbije, koje ih očekuju naredne nedelje. Vezista kluba iz Ljutice Bogdana Dušan Jovančić istakao je da su svi u timu jedva čekali pauzu.\n- Zaista smo se svi obradovali predahu, mnogo utakmica smo odigrali u prethodnih nekoliko nedelja, na svaka tri dana smo odmeravali snage sa novim rivalom. Zato ćemo da iskoristimo ovo vreme da se odmorimo i da se pripremimo za naredne mečeve. Iako nismo kompletni, pošto nam nedostaju igrači koji imaju obaveze u svojim reprezentacijama, svakako će nam značiti da mi koji smo tu na treninzima dodatno uvežbamo zamisli našeg trenera – rekao je Jovančić.\nCrveno-beli će u šesnaestini finala Kupa Srbije (17. oktobra) na gostujućem terenu u Surdulici odmeriti snage sa Dinamom iz Vranja.\n- Sada ćemo imati desetak dana od prethodne utakmice, sasvim dovoljno da se odmorimo i pripremimo za meč u Kupu. Verujemo da ćemo uspešno preći tu prepreku, idemo da pobedimo. Osvajanje prvenstva i Kupa su nam glavni ciljevi u ovoj sezoni, moramo da krenemo dobro, da otvorimo takmičenje pobedom. Daćemo sve od sebe da to i uradimo.\nTakmičenje na tri fronta donosi zgusnut raspored utakmica prvotimcima kluba sa "Marakane".\n- Teško je prebaciti se, posebno kad imamo gostovanje u Evropi, pa onda odmah utakmicu u domaćem prvenstvu, ali neka to uvek bude naša slatka muka. Želimo da što duže ostanemo na sva tri fronta, biće bolje i za nas, za klub i naše navijače. Kako vreme odmiče mi smo sve uigraniji i bolji. Sada se već dosta dobro poznajemo, uklopili smo se i verujem da ćemo nakon ove pauze izgledati još bolje na terenu.\nJovančić na meču sa Zemunom Foto: Stare Slike\nFenomenalna podrška sa tribina je ono što Zvezdinim fudbalerima nikada ne nedostaje i što im u svakom trenutku daje dodatni motiv.\n- U našoj ligi je već ustaljeno da imamo najbolju moguću podršku, da su naši navijači na svakom stadionu uvek uz nas. Sada smo videli i u Ligi šampiona, sa tribina Parka prinčeva su se čule Zvezdine pesme. To je neverovatno, gde god Zvezda igra ima fenomenalnu podršku. Mnogo je lepo igrati za ovaj klub – uaključio je Jovančić.\nIzabranici Vladana Milojevića prvi naredni meč igraju 17. oktobra od 17 časova, u Kupu Srbije, protiv Dinama iz Vranja.\nDomaći fudbal FK Crvena zvezda Superliga Srbije Kup Srbije Dušan Jovančić


RTCG - Radio Televizija Crne Gore - Nacionalni javni servis :: Politika :: SD: Već počela neprimjerena kampanja\nIZBORI U PODGORICI 12. 10. 2017. 21:44 >> 21:15 0\nSD: Već počela neprimjerena kampanja\nKampanja za izbore na nivou Podgorice je očigledno počela, nažalost, na način neprimjeren demokratskim društvima, kroz plasiranje neprovjerenih i nepotvrđenih optužbi na račun čelnih ljudi aktuelne gradske uprave, saopštio je Opštinski odbor Socijaldemokrata Glavnog grada.\nZbog toga, kako se navodi, Socijaldemokrate Glavnog grada pozivaju na poseban oprez kada se plasiraju informacije kojima se udara na najteži način, a bez stvarnih činjenica i argumenata.\nU"pravo nedostatak dokaza navodi na sumnju da je riječ o podmetanjima najgore vrste. Kao partija koja duboko njeguje pravo na slobodu govora i izražavanja, moramo da podsjetimo da to pravo sa sobom nosi i odgovornost. Ova gradska uprava, čiji su Socijaldemokrate ozbiljan i odgovoran konstituent, je ostvarila veoma zapažene rezultate i to su teme o kojima smo uvijek spremni da razgovaramo i na kojima bi svaki akter u budućoj izbornoj trci trebalo da insistira", kazale su Socijaldemokrate.\nMeđutim, kako dodaju, dešava se upravo suprotno da se, u očiglednom nedostatku arumenata protiv uspješnog rada lokalne vlasti, pribjegava plasiranju neprovjerenih napada bez ikakvih dokaza.\n"Pozivanje na izvore bez imena i prezimena u ovako osjetljivim stvarima navodi na sumnju da se radi o podmetanjima u svrhu diskreditacije pojedinaca, i Socijaldemokrate će uvijek biti oštro protiv takvih kampanja", ističe se u saopštenju.\nU SD-u poručuju da je ozbiljnost i odgovornost obaveza svih relevantnih društvenih aktera.\n"Zbog svega navedenog, kao partija drugačije političke kulture koja ozbiljan i odgovoran dijalog doživljava kao okosnicu istinske demokratizacije društva, pozivamo još jednom sve aktere da se u kampanji za izbore u Podgorici držimo tema koje su od značaja za razvoj grada, odnosno poboljšanje standarda naših sugrađana. Na taj način ćemo svi zajedno najbolje doprinijeti daljem prosperitetu našeg grada", navodi se u saopštenju Socijaldemokrata Glavnog grada.\nSocijaldemokrate Crne Gore Socijaldemokrate Podgorica\nAntifašizam okosnica razvoja savremene CG\n17. 07. 2018. 5\nDPS i SD će u savez u svih 10 opština?\n21. 06. 2018. 5\nPodrška u Zeti porasla dva i po puta


Vesti online / Scena / Film / "Ljudima pozli kad čuju koliko para tražim za ulogu"\n"Ljudima pozli kad čuju koliko para tražim za ulogu"\nGlumac Milan Lane Gutović, koji je deo glumačke postave u nastavku filma "Zona Zamfirova", važi za jednog od najplaćenijih glumaca.\nNe radi za sitne pare: Milan Lane Gutović\nIako se o visini njegovih honarara uveliko priča, on nikada nije otkrio koliko traži da bi odigrao samo jednu rolu. Ipak, Lane na duhovit način izbegava odgovor na pitanje u vezi za novcem, a i bije ga glas da za malu sumu ne pregovara.\n- Jedino što mogu da kažem jeste da honorar koji tražim izgovaram isključivo u prisustvu psihologa i kardiologa - kroz šalu je rekao Lane na Televiziji "Hepi", nagoveštavajući da producentima pozli od sume koju zahteva.\n* Evo ko je za Šerbedžiju najveći glumac na svetu\n* "Ubila" me majčina smrt\n* FOTO: Pogledajte kako izgleda naslednica Nebojše Glogovca\n* "Isto mi je da li pijem kafu ili imam seks"\nFILM Humor više neće biti isti


"Lavice" žele dobro izdanje i pobjedu na debiju selektorke Bojane Popović | onogošt.me\nFoto: RSCG/Luka Novović\n"Lavice" žele dobro izdanje i pobjedu na debiju selektorke Bojane Popović\nBojana Popović debituje na klupi reprezentacije, a „lavice“ protiv Bjelorusije večeras od 18 sati u „Bemax areni“ u Podgorici igraju prvi meč baraža za plasman na Svjetsko prvenstvo koje će u decembru ove godine biti održano u Španiji.\nU odnosu na turnir koji je održan u dvorani „Verde“, „lavice“ će biti u jačem sastavu, jer se u nacionalni tim vraćaju bek Jelena Despotović nakon što je preležala korona virus i pivot Tatjana Brnović, nakon povratka na teren poslije teške povrede.\n"Posebna je emocija kada se skupimo, drago mi je što su djevojke koje su završile Ligu šampiona i one koje su se kvalifikovale za finalni turnir došle zdrave i motivisane nakon prelijepe atmosfere tokom kvalifikacionog turnira za Olimpijske igre...Trenirale smo i igrale sa Majom i Bojanom, sada su treneri, dobro nas poznaju, smatram da ovo može samo na dobro da izađe", kazala je Majda Mehmedović.\nIstiče da su favoriti u večerašnjem meču protiv Bjelorusije, a poslije dobre borbe sa Norveškom i Rumunijom želi da nastave istim putem.\n"Ne smijemo da ih potcijenimo, moramo dati sve od sebe. Kraj je sezone, znamo šta nas čeka nakon baraža, tako da moramo da ostavimo srce na terenu kao i do sada. Teško je potisnuti misli o Tokiju, ali smo navikle da se borimo sa tim stvarima i to neće predstavljati problem", kazala je Mehmedović.\nLjubica Nenezić, golmanka reprezentacije, kaže da ih očekuje dobar rival koji ima kvalitetne bekove šutere.\n"Smatram da našom dobrom odbranom i kvalitetnom energijom možemo da zaustavimo protivnika i dođemo do željenog rezultata. Baziraćemo se na naše lavlje srce, odličnu energiju i odbranu, što nas i krasi. Idemo korak po korak, razmišljamo samo o Bjelorusiji, a onda zdrave da se okupimo i krenemo u pripreme za Olimpijske igre", kazala je ona.


Hemofarm fondacija donirala 5 miliona dinara Vršcu i Šapcu | Nova Ekonomija\nHemofarm fondacija donirala 5 miliona dinara Vršcu i Šapcu\nDonacijom u vrednosti od pet miliona dinara, Hemofarm fondacija finansijski je pomogla Vršac i Šabac, gradove u kojima se nalaze proizvodni pogoni istoimene kompanije, u njihovoj borbi protiv pandemije COVID-19.\nNovčana podrška gradu Vršcu u iznosu od tri miliona dinara namenjena je u svrhu pomoći osobama starijim od 65 godina, čija primanja iznose do 30.000 dinara. Ova sredstva iskorišćena su za kupovinu prehrambenih i higijenskih paketa za više od 6.000 socijalno ugroženih stanovnika tog grada. Šapcu je za borbu protiv širenja korona virusa među građanima upućena pomoć u vrednosti od dva miliona dinara.\nOvo je samo jedna od donacija koje su kompanija Hemofarm i njena fondacija tokom prethodnog meseca uputile različitim institucijama koji se uključene u borbu protiv korona virusa. Prošle nedelje Štada i Hemofarm obezbedili su vrednu pomoć za Srbiju, Bosnu i Hercegovinu i Crnu Goru, države u kojima se nalaze proizvodni pogoni ove kompanije. Reč je o donaciji 150 monitora za praćenje vitalnih životnih funkcija pacijenata koji su na respiratorima i u težoj fazi bolesti, a ukupna vrednost poklonjenih aparata iznosi 45 miliona dinara (skoro 400.000 evra).\n„Hemofarm je uvek brinuo za zajednicu u kojoj posluje bilo da je reč o pomoći gradovima u kojima se nalaze njegove fabrike, bilo pomažući zemlje u kojima su smešteni njegovi pogoni. Ovo je naš način da građanima pokažemo da smo tu za njih“, istakla je povodom najnovije donacije direktorka Hemofarm fondacije Suzana Đorđević.\nBudžet Beograda umanjen za 20 milijardi dinara zbog vanrednog stanja\nKo nas više "voli" u koroni: Peking ili Moskva\nKo ima pravo na odlaganje poreza\nOdlaganje plaćanja premije za starije od 65 godina i obolele od Covida-19


Luna сеп 13, 2020, 10:39 пре подне\nPodsetimo, ona je jedna od najbližih i najpouzdanijih saradnika Mila Đukanovića i praktično je činila veliku četvorku” nekada jedinstvenog DPS, u kojem su, osim nje i Đukanovića bili i Momir Bulatović i Svetozar Marović. Bila je i ambasadorka u Austriji, ali i u Belgiji i Luksemburgu, kao predstavnik zajedničke države Srbije i Crne Gore.\nDa su odnosi u DPS-u zategnuti govore i informacije “Vijesti“ da je u izbornoj noći, nakon što je postalo jasno da su izbori izgubljeni, došlo do teških reči između starog i novog kadra i da je ta prepirka trajala sve dok se nije pojavio Đukanović. Usledilo je, objašnjava izvor iz vrha DPS-a, hrabrenje da je ipak osvojeno pojedinačno daleko najviše glasova – 140 hiljada, ali je na to Đukanović navodno odgovorio da “tu nema ni 70 hiljada stvarnih glasova“.\nU DPS-u navodno čak strahuju i da su neki sa poslaničke liste koji se nalaze među prvih 30 u pregovorima da napuste partiju. Vrh partije je za analizu izbornih rezultata i strategiju delovanja iz opozicionih klupa odredio člana užeg predsedništva Brana Gvozdenovića, koji se u javnosti percipira kao jedan od “kandidata“ za procesuiranje zbog umešanosti u čitav niz afera koje su potresale tu partiju prethodnih godina.\nFormiranje nove Vlade najavile su do juče opozicione koalicije “Za budućnost Crne Gore“ Zdravka Krivokapića, “Mir je naša nacija“ Alekse Bečića i “Crno na bijelo“ Dritana Abazovića, koje su na izborima zajedno osvojile 41 mandat od ukupno 81 mesta u Skupštini.


БУЏЕТ ЗА НАРЕДНУ ГОДИНУ ВЕЋИ ОД ТЕКУЋЕГ ЗА ОСАМ ОДСТО\nBUDžET ZA NAREDNU GODINU VEĆI OD TEKUĆEG ZA OSAM ODSTO\nOdbornici Skupštine opštine Lopare usvojili su danas nacrt budžeta za narednu godinu od 6,2 miliona KM, koji je za osam odsto veći od tekućeg.\n„Nastavlja se dobra praksa iz prethodnih godina da se budžet uvećava“, ocijenio je načelnik Lopara Rado Savić novinarima.\nOdbornici su usvojili i nacrt rebalansa budžeta za 2019. godinu koji je uvećan za 610.000 KM i iznosi 6,3 miliona KM.\nPrema obrazloženju, uvećanje se odnosi na porez na nepokretnosti i prihod od indirektnih poreza, uvećan prihod za korištenje šuma za 24 odsto, kao i prihod od davanja u zakup opštinskih objekata za 30 odsto.\nTransferi iz Republike Srpske veći su za 17 odsto, a na uvećanje prihoda uticali su i grantovi, kao što je 50.000 KM koje je Bijeljina obezbijedila za uređenje pristupnog puta ka budućem turističkom kompleksu „Busija“.


U pucnjavi u Koloradu ubijene tri osobe, devet ranjeno - Sputnjik Srbija\n02:21 17 Decembar 2018\nU pucnjavi u Koloradu ubijene tri osobe, devet ranjeno\n08:37 28.11.2015 (osveženo 10:23 28.11.2015) Preuzmite kraći link\nTri osobe su ubijene, a devet je ranjeno u pucnjavi u Centru za planiranje porodice u Koloradu Springsu u američkoj državi Kolorado, koja je trajala skoro pet sati pre nego što se naoružani napadač predao policiji.\nLokalni listovi, pozivajući se na neimenovane policijske izvore, sinoć su izvestili da je osumnjičeni identifikovan kao Robert Luis Dir (57), preneo je Rojters.\nObično prometan deo grada blokiran je juče u predvečerje, dan nakon što su milioni Amerikanaca proslavili Dan zahvalnosti, zbog najnovijeg incidenta koji je bacio svetlo na propise o nošenju oružja u SAD.\nMeđu ubijenima je jedan policajac, dok je ranjeno devet osoba, među kojima pet policajaca, a nijedan od povređenih nije u ozbiljnom stanju, rekao je gradonačelnik Džon Saters, preneo je AFP.\n„Očigledno, izgubili smo dva civila, kao i jednog veoma hrabrog policajca“, rekao je on novinarima.\nZa sada su nejasni motivi napada na Centar za planiranje porodice, koji se bavi i zdravljem žena.\nFrancuska agencija podseća da napadnuta ustanova pruža i usluge abortusa, te da je to udruženje na udaru kritika konzervativaca, među kojima se mnogi zalažu za zabranu prekida trudnoće u SAD i optužuju Centar da prodaje fetalne organe i delove tela za sopstveni profit podstičući žene na abortuse.\nPostojali su i strahovi da neidentifikovani napadač kod sebe možda ima eksploziv, te je policija pažljivo ispitala mesto zločina nakon opsade.\nU trenutku kada je napadač otvorio vatru, na klinici se nalazio veliki broj ljudi, od kojih su se neki sakrili u jednoj bezbednoj prostoriji, a neki su prestrašeni pobegli iz zgrade i izašli na hladnoću, pozivajući u pomoć.\nPolicija je napravila obruč oko tog dela grada i preporučila stanovnicima da ostanu u svojim kućama.\nZvaničnik Bele kuće je rekao da je predsednika Baraka Obamu o incidentu obavestila njegova savetnica za unutrašnju bezbednost Liza Monako.\nžrtve, pucnjava, Kolorado, amerika, Svet


Kako Mastercard može pomoći da javni sektor postane efikasniji - CdM\nEkonomija PAVEL RIČLINSKI - INTERVJU\nKako Mastercard može pomoći da javni sektor postane efikasniji\nPavel Ričlinski, direktor za region Centralne i Istočne Evrope u kompaniji Mastercard, koji je prošle nedelje bio u posjeti Crnoj Gori, govorio je za portal CdM o načinu na koji digitalne tehnologije mijenjaju naš svakodnevni život i kako Mastercard može pomoći da javni sektor postane efikasniji.\n1. Privreda Crne Gore se u velikoj mjeri temelji na turizmu, jednom od sektora koje je pandemija najviše pogodila. Kako kompanije poput Mastercard mogu pomoći takvim privredama da postignu dalji rast i mogu li javno-privatna partnerstva biti korisna na tom putu?\nTako je, turizam je na globalnom nivou jedna od privrednih grana koje su najviše pogođene pandemijom – naša Studija o oporavku koju smo objavili početkom godine pokazala je da je globalna avio-industrija pretrpjela gubitak od 352 milijarde dolara tokom 2020. godine, što je tu privrednu granu vratilo 15 godina unazad. Prema podacima crnogorskog Ministarstva ekonomskog razvoja, pandemija je dovela do pada privredne aktivnosti od 86 odsto što je prilično ozbiljna situacija za bilo koju privredu, ali je ujedno i pozicija koja pospješuje brže usvajanje tehnologija upravo zbog njihove kompatibilnosti sa mogućnostima i zahtjevima koje nameće moderno doba.\nDaću vam primjer vezan za turizam. Kada razmatramo opcije gde da putujemo, mi ćemo kao turisti vjerovatno sve pretraživati na internetu, od ponuda turističkih agencija do opcija dostupnih na Booking.com, od iskustava i savjeta drugih ljudi do rentakar agencija ili ćemo raditi pretragu po lokaciji na Instagramu. Tokom svih ovih pretraga, ostavljamo digitalne tragove koji su vrijedan alat za poboljšanje turističke ponude. Ovo je suština naše platforme Tourism Insight koju smo stavili na raspolaganje Ministarstvu održivog razvoja i turizma Crne Gore u oktobru 2020. godine, čime se Crna Gora svrstala među retke zemlje u Evropi koja raspolaže ovom platformom. Platforma analizira podatke koje sam pomenuo, kao i zbirne, anonimizovane podatke o potrošnji turista na mestima koja posjećuju i kao takva pomaže donosiocima odluka da bolje razumiju kako turisti biraju gdje će ići, šta očekuju, gdje troše novac i shodno tome prilagode ponudu, oglašavanje i sve što je dodatno potrebno kako bi te turiste zaista doveli do svojih destinacija.\nMoramo imati na umu da se u današnje vrijeme korišćenje tehnologije ne svodi samo na praktičnost. Živeti digitalno znači učestvovati u inkluzivnoj i održivoj ekonomiji koja funkcioniše podjednako i za vas i mene i za sve ljude na svijetu. Izgradnja takve ekonomije je moguća samo putem javno-privatnog partnerstva kao mehanizma koji osigurava da se najsavremenije tehnologije i rešenja koja najčešće razvija privatni sektor mogu lakše proširiti na šire tržište. Sarađujemo sa vladama širom svijeta na projektima koji finansijske tokove čine transparentnijim, koji olakšavaju dijalog između građana i vlade putem usluga e-Uprave ili izgradnjom digitalnih identiteta i koji pomažu da milioni ljudi budu vidljivi i uključeni. Javno-privatna partnerstva su način da se osigura da tehnologije koje gradimo i politike koje donosimo mogu da podrže veći broj ljudi, uklone digitalne barijere u trgovini, pa čak i zaštite životnu sredinu. Privatni sektor i kompanije kakva je Mastercard su važni partneri u ovom procesu.\n2. S obzirom na to da je Crna Gora tržište na kojem se najviše koristi gotovina kao sredstvo plaćanja, da li nam je potrebna dodatna edukacija o upotrebi savremenih tehnologija? Kakvu ulogu u tome igra Mastercard?\nS jedne strane, tačno je da je udio gotovine i dalje masivan, ali sa druge strane, postoje pozitivni pokazatelji da sve češće okrećemo bezgotovinskim, elektronskim plaćanjima. Na primer, studija MasterIndex 2021. pokazuje da će pri plaćanju računa manje vrijednosti, onih do 40 eura, 45 odsto ispitanika najverovatnije platiti prislanjanjem svoje kartice i telefona, što beskontaktno plaćanje čini najčešćim platnim izborom. Povećava se i broj banaka koje izdaju mobilne novčanike za iOS i Android operativne sisteme, a tokom pandemije je takođe zabeležen i porast od 33 odsto u broju novih korisnika e -trgovine, pa se u tom kontekstu čini da će budućnost plaćanja biti manje orijentisana na gotovinu, a više na digitalne načine plaćanja.\nEdukacija je svakako način da se na tom putu podrže građani, trgovci, poslovne i institucionalne zajednice. Možemo govoriti o tome kako tehnologije pružaju pogodnosti svima ili povećavaju otpornost i održivost tržišta, ali samo onda kada učesnici na tržištu budu razumeli način na koji tehnologije i konkretna rešenja funkcionišu, tada će biti voljni da ih isprobaju, i od tog trenutka, kroz praktično korišćenje tehnologija će se izgraditi navika i povećaće se svakodnevna upotreba savremenih tehnoloških rešenja.\n3. Koliko je važno učiniti finansijske tokove transparentnijim i da li elektronsko i digitalno plaćanje pomažu u ovom procesu?\nKada su transparentni, finansijski tokovi se mogu pratiti i to pruža vrijednost za sve. Obično se fokusiramo na vrijednost koju to ima za državu, što znači manji rizik od sive ekonomije i manje budžetskih gubitaka, ali to je vrijednost za sve, jer što je veći budžet, veća su ulaganja u zdravstvo, puteve, škole i obrazovanje i veća je vjerovatnoća da će plate i penzije u javnom sektoru moći da rastu. Preduzeća sa transparentnim procesima ispunjavaju uslove za kredite ukoliko su im oni potrebni za proširenje poslovanja, a što im je veći udio elektronskih plaćanja, to su im manji operativni rizici i napori koje svakodnevno ulažu. Ovo je primjer zašto komunalna preduzeća sve više prelaze na elektronska plaćanja, kao što je i slučaj u Crnoj Gori.\nPlatne kartice i digitalne tehnologije praktično su sinonim za transparentnost, jednostavno zato što svako plaćanje karticom uključuje nekoliko strana i potrebno dokumentovanje, tako da nema apsolutno nikakvog rizika od skrivanja bilo koje transakcije s karticom. Tehnička komponenta takvih plaćanja čini ih univerzalno primenjivim i jednostavnim za upotrebu, a uz robusnu sigurnosnu mrežu za obradu, postoji faktor sigurnosti za sve učesnike na tržištu, pa je logično da su one najbolji izbor za povećanje transparentnosti finansijskih tokova. Naravno, potrošač uvijek treba da ima slobodu izbora u pogledu načina plaćanja koji koristi, pa to ponekad može biti gotovina, a ponekad kartice, ali digitalni trendovi sve više podstiču potrošače u pravcu plaćanja u realnom vremenu, mobilnih novčanika, peer2peer transfera i, u jednom trenutku kriptovaluta. Takođe treba imati na umu da će otvoreno bankarstvo, kao efikasna direktiva za EU, na kraju postati primenjivo na crnogorskom tržištu, pa bi bilo dobro da lokalni ekosistem postepeno počne da razmišlja o plaćanju van okvira kartica. To je ono što mi u kompaniji Mastercard nazivamo plaćanja preko više platnih platformi i ono za šta smo izgradili kapacitete kroz akvizicije velikih igrača iz finansijske industrije, poput Nets, Vocalink, Transfast and Transactis. Sada imamo jedinstvenu i snažnu ponudu za podršku poslovnim, državnim i potrošačkim potrebama plaćanja u različitim tokovima plaćanja, a pritom imamo vodeću poziciju u promenljivom okruženju i uspevamo da ponudimo neophodne izbore svim našim partnerima i korisnicima.\n4. Jeste li spremni za dinamičan rast korisnika i među potrošačima i među trgovcima?\nSnaga kompanije Mastercard leži u našoj globalnoj mreži koja obrađuje više od 113 milijardi transakcija godišnje, dok naš jedinstveni položaj u ekosistemu plaćanja osigurava da možemo pružiti relevantnu podršku svim zainteresovanim stranama u njihovim težnjama da se prošire. Donosioci odluka na crnogorskom tržištu razumiju da dio izgradnje dinamične digitalne ekonomije uključuje i novčane tokove koji se odvijaju u realnom vremenu kako bismo ostali konkurentni na globalnom tržištu. Moramo detaljno analizirati svaki korak u procesu plaćanja i pogledati kako možemo da umanjimo frikciju i poboljšamo efikasnost. Setovi rješenja za plaćanja u realnom vremenu koje Mastercard razvija i koji se besprekorno integriše u niz finansijskih sistema i javne infrastrukture, podržavaju sve ove slučajeve upotrebe ali i mnogo više od njih. Nastavićemo da sklapamo horizontalna i vertikalna partnerstva kako bismo stvorili sistem koji osnažuje sve pojedince, preduzeća i vlade da šalju i primaju uplate i da svoj novac koriste kako god žele, bez obzira na infrastrukturu ili platnu platformu. Kako se krećemo od sadašnjosti koja digitalnost stavlja na prvo mjesto ka budućnosti u kojoj će digitalne tehnlogije biti jedina opcija, kapaciteti koje nudimo partnerima u javnom i privatnom sektoru postaviće temelje za efikasnije, sigurnije i pristupačnije tržište.


Francuski ambasador je rekao u Kanberi da "curenje" poruke neće pomoći u izgradnji poverenja za popravku odnosa\nFrancuski ambasador u Australiji Žan-Pjer Tebo osudio je potez australijske vlade da objavi privatne tekstualne poruke francuskog predsednika Emanuela Makrona.\nTakav potez okarakterisao je kao najnoviju "najnižu tačku bez presedana", navodeći da će to izazvati i zabrinutost kod drugih svetskih lidera da bi reči koje su izrekli mogle da budu iskorišćene kao "oružje" protiv njih, prenosi britanski list "Gardijan".\nAmbasador Tebo je rekao da je "curenje" tekstualne poruke francuskog predsednika nazadovanje "u smislu istine i poverenja" i da bi bilo "tužno" ako je ovo odgovor australijske vlade na zahtev Francuske za konkretnim akcijama za razrešavanje ovog spora.\nAustralijski premijer Skot Morison rekao je danas novinarima u Dubaiju da se "nikada neće izviniti" zbog otkazivanja francuskog ugovora o isporuci podmornica koje "neće obaviti posao koji Australija treba da uradi".\nSarkozi odbio da svedoči na sudu: Odgovaram samo francuskom narodu!\nMorison nije osporio tvrdnju da je njegova kancelarija pustila tekstualnu poruku, nego je samo rekao: "Tvrdnje su iznete i te tvrdnje su opovrgnute. Ono što je sada potrebno jeste da nastavimo dalje".\nMorison je odbacio Makronovu tvrdnju, a nekoliko australijskih medija je zatim objavilo da je francuski predsednik poslao SMS australijskom premijeru dva dana pre objave sporazuma "Aukus" sredinom septembra, zapitavši ga: "Da li da očekujem dobre ili loše vesti za naše zajedničke ambicije podmornica?"\nFrancuski ambasador je rekao u Kanberi da "curenje" poruke neće pomoći u izgradnji poverenja za popravku odnosa.\n- Ovo je novi najniži nivo bez presedana, kako u smislu toga kako nastaviti dalje, tako i u smislu istine i poverenja - rekao je Tebo.\n- Ne ponašate se ovako po pitanju lične razmene stavova lidera koji su saveznici. Ali možda je to samo potvrda da nas nikada nisu videli kao saveznika - poručio je ambasador.\n- A ono što u poverenju kažete svojim partnerima na kraju će, jednog dana, biti upotrebljeno i kao oružje protiv vas - izjavio je francuski ambasador.\nAustralija Francuska Emanuel Makron Skot Morison\nKonačni rezultati izbora u Francuskoj: Makron ipak u tankoj prednosti, i levičari ostvarili dobar rezultat - oni idu u drugi krug!\nParlamentarni izbori u Francuskoj - runda prva: Levica u blagoj prednosti\nFrancuzi danas glasaju: Levičari mrse konce Makronu?


U Irskoj izolovana tri slučaja južnoafričkog soja virusa\nTanjug 9. januara 2021. 16:51\nDABLIN – Zdravstveni službenici u Irskoj, gde se širi zaraznija varijanta korona virusa prvi put otkrivena u Engleskoj, saopštili su danas da veruju da su izolovali tri slučaja nove varijante pronađene u Južnoj Africi.\nIrska je potvrdila prve slučajeve zaraznije varijante pronađene u Južnoj Africi u petak, kod ljudi koji su tokom božićnih praznika doputovali u Irsku iz Južne Afrike, prenosi Rojters.\nIrska je ove nedelje izvestila o sve većem prisustvu varijante koja je prvi put pronađena u Engleskoj. Otkriven je u 25 odsto pozitivnih slučajeva koji su podvrgnuti daljem testiranju u nedelji do 3. januara, u poređenju sa samo devet odsto dve nedelje ranije.\n„Britanska varijanta nas više brine čisto zbog količine virusa koji se nalazi na ostrvu, a znamo da se on prenosi u zajednici“, navode iz irske nacionalne laboratorije za viruse, preneo je nacionalni emiter RTE.\nIpak, kako tvrde, dobra stvar u vezi sa južnoafričkom varijantom je što je tačno utvrđeno odakle potiču ti slučajevi, oni su izolovani, kontrolisani i pronađeni su kontakti, a koliko je poznato nije bilo daljeg prenosa.


Bosansko-Hercegovački omladinski savez u Švedskoj (u nastavku Omladinski savez ili BHUF) se Statutom definiše kao demokratska, višenacionalna i apolitička organizacija koja u svoje članstvo na dobrovoljnoj osnovi okuplja omladinska udruženja sa BH-predznakom. BHUF je savez koji potiče iz Saveza bosanskohercegovačkih udruženja u Švedskoj a koji se od spomenutog osamostalio daleke 1994. godine.\nCilj Omladinskog saveza je koordinacija rada i podrška aktivnosti lokalnih omladinskih udruženja te na ovaj način njega i unapređenje maternjeg jezika, kulture, tradicije,obrazovanja i informisanja. Omladinski savez dalje djeluje za integraciju najprije mladih Bosanca i Hercegovaca u švedsko društvo kao i njihovu ravnopravnost, a doprinosi u borbi protiv svih vrsta negativnosti kao što su rasizam, droga, alkoholizam, dikriminacija, nepravda i slično.\nBHUF u svojoj djelatnosti sarađuje sa nekoliko organizacija sa BH-predznakom, od kojih vrijedi izdvojiti onu nama osnovnu i ranije spomenutu, to jeste sa Savezom bosanskohercegovačkih udruženja u Švedskoj (BHRF). Ranije se takođe djelovalo u humanitarnoj sferi prvenstveno kroz organizaciju Naša djeca – Våra barn, ali je u 2013. godini od strane Glavnog odbora donešena odluka da BHUF ostvari direktnu saradnju sa organizacijama u Bosni i Hercegovini koje se bave omladinom, a kojima je potrebna dugoročna pomoć. U našoj domovini je ovakvih organizacija mnogo, ali je do sada saradnja ostvarena sa Zavodom za zbrinavanje mentalno invalidne djece i omladine Pazarić, Dječijim domom Bjelave, SOS dječijim selom kao i sa odgovornima za projekat zbrinjavanja punoljetne omladine u Mostaru. U budućem radu je cilj Omladinskog saveza da proširi saradnju sa dodatnim organizacijama te ojača onu sa ranije spomenutim.


Kon: Prošle nedelje u školama dva i po puta više registrovanih slučajeva zaraze koronom u odnosu na ranije | Blok vesti\nKon: Prošle nedelje u školama dva i po puta više registrovanih slučajeva zaraze koronom u odnosu na ranije\nEpidemiolog i član Kriznog štaba Predrag Kon izjavio je danas da je situacija u Beogradu nepovoljna, sa tendencijom pogoršanja. Prema njegovim rečima pogoršanje epidemiološke situacije se vidi i u školama.\nKon je za RTS rekao da će koronavirus ove i sledeće nedelje biti veoma aktivan u glavnom gradu odakle će se rasejavati na druge strane.\nPrema njegovim rečima, veoma je važno primenjivati epidemiloške mere, pre svega nositi maske i smanjiti priliv ljudi u bolnice.\n"Ne možemo da dozvolimo da popunimo bolnice i nemamo gde da smestimo ljude. Moramo da smanjimo priliv. Imamo nepovoljnu situaciju u Beogradu, sa tendencijom pogoršanja. Naznaka dobrog je da smo imali 980 za petak, a u utorak 943 za situaciju u ponedeljak. Dakle, ne ide iz dana u dan naviše, ali moramo da sačekamo još par dana, u nedelji smo kad je virus vrlo aktivan u Beogradu", istakao je epidemiolog Predrag Kon.\nKon je rekao i da se pogoršanje vidi i u školama i da je prošle nedelje bilo dva i po puta više registrovanih slučajeva zaraze u školama nego prethodnih sedmica.\nNaglasio je da je to još uvek "upliv virusa", dodajući da se uočava da se u nekim srednjim školama pojavljuju klasteri i da se tu prelazi na onlajn nastavu.\nUpozorio je da su klubovi i industrija zabave mesta gde se virus mnogo više i brže širi.\n"Na takvim mestima se glasnije govori i izlučuje se više virusa. Nije isto da se sedi gde trešti muzika i na nekom mirnom mestu. Tada se i približavate i mogućnost zaraze je mnogo veća", naveo je član Kriznog štaba.\nDok se čeka pravni okvir za uvođenje inspekcije koja bi kontrolisala nošenje maski i kažnjavala one koji to ne poštuju, Kon ponavlja da je nošenje maske vrlo važno i da trenutno predstavlja najefikasniju barijeru virusu.\nPrevious articleTADIĆEVA DRAMA U DANSKOJ: U četiri popodne sam saznao da ću igrati\nNext articlePEŠIĆ SE NUDI ZA NOVI POSAO: Ne bih imao nikakvu barijeru da vodim Partizan


Ruski ambasador je za Blic rekao da je Rusija uvek bila za nastavak razgovora i da zabrinjava želja za brzim rešenjem, jer bi se došlo do osetnog napretka i kompromisa ako bi bilo više vremena.\n"Ne verujem da postoji brzo rešenje, osim ako se ne radi o nametanju onog koje nije prihvatljivo za Beograd, poput priznavanja nezavisnosti Kosova", rekao je Bocan-Harčenko upitan o nastojanju SAD da se u kratkom roku reši pitanje odnosa Beograda i Prištine.\nAmbasador Rusije je rekao da nisu tačne kritike da Rusija ne želi da dođe do rešenja, kako bi kroz Srbiju zadržala uticaj na region. Dodao je da je interes Rusije "uvek bio i ostaje nastavak, u ovom slučaju obnavljanje, razgovora".\n"Ako međunarodna zajednica želi da napravi pozitivan i značajan doprinos, mora da izvuče pouke iz onog šta je bilo, kao i da razume sadašnju situaciju koja ne odgovara nikome ni u regionu, ni u Evropi, niti Vašingtonu", rekao je Bocan-Harčenko i dodao da "celkupni razgovori moraju da budu vraćeni na temelj Rezolucije 1244".


Vesti - Pozivamo vas na online panel: PODACI ZNAČE ZDRAVLJE - FEFA Fakultet\nPozivamo vas na online panel: PODACI ZNAČE ZDRAVLJE\nPozivamo vas da nam se, 13.04.2022, od 11:00 – 12:15, pridružite na trećem, „BIZNISZDRAVLJE“ onlajn panelu koji će se, ovog puta, održati na engleskom jeziku. Tema trećeg razgovora usmerena je na važnost podataka, o čemu govori i sam naziv panela: PODACI ZNAČE ZDRAVLJE.\nPrijava: Panel PODACI ZNAČE ZDRAVLJE\nTema trećeg razgovora usmerena je na važnost podataka, o čemu govori i sam naziv panela: PODACI ZNAČE ZDRAVLJE. Ovu diskusiju, u kojoj će kao govornici učestvovati međunarodni eksperti Lorejn Hokins, Tim Kelsi, Dejan Kovačević i Dženifer Pne, vodiće dekan prof. Milan Nedeljković i zajedno sa učesnicima, podeliti svoja iskustva iz dugogodišnjeg rada u oblasti Al i podataka uopšte.\nKako podaci postaju sve važniji pokretači kvalitetnih zdravstvenih usluga, njihovo korišćenje predstavlja sve veći izazov za učesnike u lancu zdravstvene zaštite. Podaci koji se koriste na klinikama, u istraživanjima, za finansiranje i plaćanje zdravstvenih usluga, zahtevaju funkcionalnu, fleksibilnu i bezbednu digitalnu infrastrukturu. Inovativni informatički alati za podršku u procesu donošenja kliničkih odluka, konstantno pomeraju granice potražnje za podacima u realnom vremenu.\nPridružite nam se u interakivnom razgovoru sa istaknutim međunarodnim ekspertima sa kojima ćemo da razgovaramo o značaju i primeni podataka u zdravstvenoj zaštiti popunjavanjem formulara na ovoj stranici.\nLorejn Hokins (Loraine Hawkins) je na čelu Zdravstvene fondacije, uticajne britanske nevladine organizacije koja okuplja istaknute istraživače i eksperte iz oblasti zdravstvene zaštite.\nTrenutno radi kao ekspert Svetske zdravstvene oorganizacije (SZO), a prethodno je bila angažovana na poziciji glavnog analitičara Nacionalne zdravstvene službe Engleske (NHS) i vodila zdravstveni sektor pri Svetskoj banci. Upravljala je strateškim i operativnim aspektima finansija u zdravstvu na Novom Zelandu i u Velikoj Britaniji. Njeno bogato iskustvo obuhvata 33 zemlje sveta (uključujući i bivše jugoslovenske republike), a njen profesionalni interes je u oblasti finansiranja bolnica, upravljanja bolničkim i zdravstvenim osiguranjem, kao i u domenu javnog finansiranja zdravstvene zaštite.\nTim Kelsi (Tim Kelsey) je izvšni direktor (CEO) BimTri (BeamTree), globalne kompanije koja se bavi analizom podataka u oblasti zdravstva, sa sedištem u Australiji i Velikoj Britaniji. BimTri posluje u šest zemalja u svetu. Tim, na međunarodnom nivou, spada u pionire analize podataka u oblasti zdravstva, živi i radi u Sidneju. Prethodno je bio izvršni direktor (CEO) Australijske digitalne zdravstvene agencije kao i nacionalni direktor za zdravstvene informacione tehnologije pri Nacionalnoj službi za javno zdravlje (NHS) u Velikoj Britaniji. Suosnivač je kompanije “Dr Foster” (danas “Telstra Health”) koja je, među prvima u svetu, sprovela i objavila komparativnu analizu stepena smrtnosti i ostalih mera kvaliteta zdravstvene zaštite u bolnicama.\nDejan Kovačević je savetnik za digitalno zdravstvo pri kabinetu predsednika vlade Republike Srbije i član Kooridnacionog tela za digitalizaciju u zdravstvenom sistemu Republike Srbije.\nU Ontariju, u Kanadi,vodio je proces uspostavljanja i praćenja standarda i zaštite podataka u oblasti digitalnog zdravstva. Dejan je vodeći stručnjak u oblasti informacionih tehnologija, sa velikim iskustvom u postavljanju arhitekture digitalnog poslovanja i razvoju strategija u domenu digitalnih tehnologija.\nDženifer Pne (Jennifer Pougnet) vodi globalnu strategiju u oblasti upravljanja podacima za farmaceutsku kompaniju Roche, sa sedištem u Cirihu, Švajcarska. Odgovorna je za pružanje podrške politici razvoja upravljanja podacima u preko 100 zemalja gde Roche radi. Pre toga, radila je u oblasti javnog zdravstvenog sistema u Kanadi na uvođenju elektronskog zdravstvenog kartona i bila angažovana na razvoju strategije zakonske reguilative u ovoj oblasti.\nMilan Nedeljković je dekan i redovni profesor FEFA fakulteta. Suosnivač je i izvršni partner startapa EM Analytic Solutions koji razvija rešenja zasnovana na objašnjivoj Al za B2C i B2B industrije. Milan je takođe i dugogodišnji konsultant međunarodnih finansijskih institucija i centralnih banaka na različitim analitičkim projektima.\nPrijavu možete izvršiti i popunjavanjem ove forme:


Dodeljene Beldocs in Progress nagrade | Beldocs\nDodeljene Beldocs in Progress nagrade\nU okviru Beldocs in Progress-a ovogodišnjeg Beldocs Industry programa, koji je održan online, nagrađeni projekti su:\nGlavna nagrada: SUNNY\nDiskretan portret koji utiče, ne samo na njegovog glavnog junaka, ženu koja vodi intervjue sa organizacijama za društvena istraživanja, već i na društva, promenljivog stava i pogleda, Sunny nudi osvrt iznutra i spolja, uz prepoznatljivi filmski stil i saosećanje.\nPosebno priznanje žirija: Funk Yu\nNe samo nadahnuto i živo istraživanje Niške muzičke potkulture Yugo-funka, već i priča o (blagoj) opsesiji koja takođe deluje kao komentar na naš odnos sa materijalnim stvarima, ispričan u izrazitom vizuelnom stilu, sa duhovitošću i energijom na pretek.\nNagrada Cinesquare: The Elf’s Tower\nPronalaženje poezije, lepote i nežnosti na prilično negostoljubivom mestu – onom u mentalnoj bolnici – Elfov toranj stvara visoko kinematografski pogled na aspekt stvarnog sveta i tera nas da gledamo u „drugo“ bez predrasuda.\nNagrada East Silver Caravan: The Elf’s Tower\nInstitut za dokumentarni film u Pragu podržao je tokom godine mnoge dokumentarne filmove iz centralne i istočne Evrope, bilo kroz filmsku radionicu Ex Oriente, događaje umrežavanja kao što je platforma East Doc i putem East Silver Marketa i podrške kroz festivalske distribucije. Žiri je ovu nagradu dodelio projektu The Elf´s rediteljke Poline Kelm\n< Beldocs online produžen do nedelje, 13.09 u 23.59\tPanel: Masovna upotreba novih tehnologija i pravci njenog razvoja u kreiranju naše budućnost >


FoNet portal :: Pretraga / tagId=33433 / position=7\nBugarska bira parlament\nU Bugarskoj se održavaju parlamentarni izbori, drugi u poslednja tri meseca, nakon što je posle glasanja u aprilu formiran podeljen parlament koji nije mogao da se usaglasi o formiranju vlade, pokazujući duboke podele u Bugarskoj oko ostavštine desetogodišnje vlati premijera Bojka Borisova.\nBugarska ključni partner\nMinistar unutrašnjih poslova Aleksandar Vulin danas je u razgovoru sa ambasadorom Bugarske Petkom Dojkovim istakao je značaj bilateralnih odnosa i naglasio da je za sigurnost i bezbednost građana obe države neophodno zajedničko zalaganje policija dve zemlje, dobra komunikacija i efikasna razmena informacija u borbi protiv kriminala.\nNetačne tvrdnje Lilova\nMinistarstvo odbrane Srbije u saopštenju odbacuje "netačne i zlonamerne tvrdnje i nagađanja" bugarskog novinara i pisca Grigova Lilova i obaveštava javnost da se pripadnici RV i PVO Vojske Srbije ni na koji način ne mogu dovesti u vezu sa padom bugarskog aviona MiG-29 tokom nedavne vojne vežbe u toj državi.\nBugarski Mig-29 srušio se tokom vežbe iznad Crnog mora, potvrdio je bugarski ministar odbrane Georgi Panajotov, a vežba "Šabla 2021" u kojoj učestvuju i lovci srpske avijacije je prekinuta, prenela je danas Radio-televizija Srbije.\nFrancuska - Bugarska 3:0\nReprezentacija Francuske savladala je na domaćem terenu reprezentativce Bugarske sa 3:0 (1:0), u prijateljskoj utakmici u okviru priprema za Evropsko prvenstvo.\nRusija - Bugarska 1:0\nFudbalski reprezentativci Rusije savladali su danas u Moskvi selekciju Bugarske sa 1:0 (0:0) u prijateljskoj utakmici u okviru priprema za Evropsko prvenstvo.\nGasovod na jesen\nPredsednik Izvršnog odbora Gasproma Aleksej Miler obavestio je danas predsednika Skupštine Srbije Ivicu Dačića da je izgradnja gasovoda od Bugarske do Mađarske granice završena u skladu sa planom realizacije i da se puštanje u rad i komercijalna upotreba očekuju na jesen, saopšteno je iz parlamenta.\nPadobranci SAD u fabrici ulja\nVlasnik male fabrike za proizvodnju suncokretovog ulja u Bugarskoj Marin Dimitrov danas je američke vojnike optužio da su prošlog meseca nezakonito upali u njegov pogon, tokom vojne vežbe NATO.\nUhapšena bugarska državljanka\nPripadnici Ministarstva unutrašnjih poslova u Beogradu su uhapsili P. I. O. (1988), bugarsku državljanku, zbog postojanja osnova sumnje da je izvršila krivična dela krađa i falsifikovanje i zloupotreba platnih kartica.


Odobren Nacrt federalnog zakona o reprezentativnosti sindikata i poslodavaca – Biznis.ba\nNaslovnaBiHOdobren Nacrt federalnog zakona o reprezentativnosti sindikata i poslodavaca\nOdobren Nacrt federalnog zakona o reprezentativnosti sindikata i poslodavaca\nobjavljeno 29. okt 2019. u 17:22\nNacrt zakona o reprezentativnosti sindikata i udruženja poslodavaca u Federaciji Bosne i Hercegovine odobren je bez mnogo diskusije na današnjoj sjednici Predstavničkog doma Federalnog parlamenta. Ovaj tekst je istovremeno upućen u dvomjesečnu javnu raspravu.\nPrema obrazloženju federalnog ministra rada i socijalne politikkke Veska Drljače, pitanja koja se uređuju tim zakonom su kriteriji i postupak za utvrđivanje reprezentativnosti na nivou poslodavca, na nivou područja i oblasti djelatnosti, odnosno struke ili profesije, te na nivou kantona, odnosno Federacije Bosne i Hercegovine.\nZa razliku od Zakona o radu, ovim zakonom se predviđa mogućnost utvrđivanja reprezentativnosti sindikata na nivou struke i profesije te su na taj način uvažene opravdane potrebe određenih već organizovanih sindikata, kao i sugestije kantonalnih skupšina koje su date u tom pravcu.\nU pogledu procenta učlanjenosti, koji je potreban za utvrđivanje reprezentativnosti sindikata, ovim zakonom je izvršeno usaglašavanje sa zakonodavnim okvirom zemalja u regionu, kao i s predviđenim procentima za utvrđivanje reprezentativnosti udruženja poslodavaca.\nTakođer, ovim zakonom je predviđena mogućnost utvrđivanja reprezentativnosti udruženja poslodavaca na teritoriji Federacije Bosne i Hercegovine, na području kantona, kao i za područje ili oblast djelatnosti.\nNadalje, ovim zakonom su uređeni kriteriji, uslovi i postupak za utvrđivanje reprezentativnosti sindikata i udruženja poslodavaca, dokazivanje ispunjenosti uslova za utvrđivanje reprezentativnosti, preispitivanje utvrđene reprezentativnosti, kao i druga pitanja od značaja za predmet ovog zakona.\nNa osnovu utvrđene reprezentativnosti, sindikat, odnosno udruženje poslodavaca, imat će pravo na zastupanje svojih članova pred poslodavcem, organima vlasti, udruženjima poslodavaca, drugim institucijama odnosno pravnim licima, pravo na kolektivno pregovaranje i sklapanje kolektivnih ugovora, na učešće u bipartitnim i tripartitnim tijelima, te na druga prava u skladu sa zakonom.


ĐOKOVIĆ OTVORENO Ovo je Novakov "tajni plan" za povratak na tron i skok iznad Rafe i Rodžera\nB. O. , Sportklub\nStrah od nove povrede je prošlost, kao i sporna fizička sprema kojoj je težio. Novak Đoković, šampion Vimbldona za 2018. godinu vratio se na put kojim je išao prethodnih godina, putem uspeha.\nNaš najbolji teniser je otkrio "tajni plan" kako da se vrati na tron, ono mesto na kom smo ga svi rado viđali.\n- Ne zavisi samo od mene, takođe, od svih drugih tenisera na "turu". Činjenica da nemam poene koje treba da branim zaista dosta ohrabruje - rekao je Novak za "Sportklub".\nNovaka najpre očekuje nastup u dublu i singlu na Rodžers kupu u Torontu, a onda i još nekoliko turnira pred poslednji grend slem u sezoni, US open.


Sednica SO Kladovo biće održana 25. aprila | TV Istok\nSednica SO Kladovo biće održana 25. aprila\nZa sredu 25. april u Kladovu je zakazana još jedna jedna sednica lokalnog parlamenta, dnevni red ove sedmice sadržaće 10 tačaka. Odbornici će razmatrati između ostalog, odluka o utvrđivanju prestanka mandata odbornika Skupštine opštine Kladovo zatim i predlog odluke o potvrđivanju mandata odbornika Skupštine opštine Kladovo. Na dnevnom redu je i rešenje o imenovanju direktora javnog preduzeća „Jedinstvo“ u Kladovu, kao i rešenje o imenovanju direktora javnog preduzeća „Komunalac“ Kladovo. Odbornici će doneti odluku i o dodeli nagrada i javnih priznanja povodom dana opštine Kladovo, razmatraće i rešenja o razrešenju i imenovanju članova školskih odbora osnovnih škola Stefanije Mihajlović u Brzoj Palanci i Vuk Kardžić u Kladovu. Na ovoj sednici razmatraće se i godišnji likvidacioni izveštaj likvidacionog upravnika javnog preduzeća Direkcija za izgradnju u Kladovu za 2017. godinu. Očekuje se da odbornici daju i saglasnost na na odluku o prihvatanju prekogranične saradnje sa Bugarskom na projektima „zajednički napori za zaštitu oprašivači i očuvanja biodiverziteta“ i „kultura umetnost i nasleđe i tradicija za neverovatan doživljaj“.\nPrevious : Zaječar: Održana je gradska smotra recitatora „Pesniče grada mog“\nNext : Žagubica: Projekat gasifikacije u Braničevskom okrugu


Srbija među prvih 10 na sve 4 liste – Seniori četvrti na svetu\nObjavljeno 28 januar 2010\nFIVB RANG LISTE\nOdbojkaške reperezentacije Srbije se na sve četiri rang liste FIVB nalaze među prvih deset selekcija na svetu. Na najnovijim rang listama FIVB seniori su na četvrtom mestu, kadetkinje i juniorke na petom, kadeti i juniori na šestom, a seniorke na desetom mestu. Seniori su napredovali dva mesta, mlađe kategorije su zadržale svoje pozicije sa prethodnih lista, dok su seniorke bile osme. Zanimljivo je da na tri liste (seniori i dve liste mlađih kategorija) nema novih selekcija među prvih deset, odnosno samo su neke reprezentacije, u zavisnosti od rezultata, zamenjena mesta. U konkurenciji seniorki, među prvih deset novo ime je Nemačka, koja je sa 11. mesta skočila na deveto, a Poljska, koja je bila na desetom mestu, sada je 11.


Zamenik američkog državnog sekretara Džejms Stajnberg (James Steinberg) ocenio je danas da je na Kosovu u dve godine nezavisnosti postignut značajan napredak, ali je pozvao prištinske institucije da se snažno bore protiv korpucije I organizovanog kriminala.\nOn je ocenio da nedostatak borbe protiv tih pojava ne šteti samo integracijama i stranim investicijama već i budućnosti Kosova i mladih.\nStajnberg je u Prištini istakao značaj dobrih odnosa Kosova sa susedima i razgovora o praktičnim pitanjima sa vlastima u Beogradu.\nPosle sastanka s predsednikom i premijerom Kosova Fatmirom Sejdijuom i Hašimom Tačijem, on je rekao da su SAD angažovane da sve zajednice na Kosovu nađu svetlu budućnost u Evropskoj uniji i drugim evroatlantskim strukturama.\nAmerički zvaničnik, koji je prethodno posetio Beograd, dodao je da, uprkos neslaganja sa nezavisnošću Kosova, kod zvaničnika Srbije uočio interesovanje da se razgovara o nekim pitanjima kao što su korupcija, borba protiv organizovanog kriminala i vladavina zakona.


Predsednik Vučić: Za godinu dana proizvodićemo i tečnost za vakcine! To će biti veliki uspeh Srbije - Radio televizija Pančevo\nPredsednik Vučić: Za godinu dana proizvodićemo i tečnost za vakcine! To će biti veliki uspeh Srbije\n11. marta 2021. 12. marta 2021. 0164\nPredsednik Srbije Aleksandar Vučić govori večeras za TV Pink o dobrim vestima koje donosi iz Abu Dabija, kao i o napretku borbe protiv organizovanog kriminala u Srbiji.\nJedna od tema je i glasno ćutanje Marinike Tepić, tajkunskih medija, kao i samog Đilasa o njegovom “egzotičnom” šteku na Mauricijusu.\nPredsednik Srbije je poručio da se, posled dva i po sata razgovora sa šeikom i drugim najvšim zvaničnicima UAE, došlo do odličnih vesti za Srbiju.\n– Uspostavili smo najbliže moguće odnose i ti ljudi hoće da imaju prijatelje na zapadnom Balkanu i poštuju Srbiju. Već smo govorili načelno sa Kinezima, otvorili smo razgovore sa kompanijama koje su radile sa Kinezima treću fazu istraživanja, i to nam predstavlja dodatnu sigurnost. Gotovo u svakom trenutku možemo da obezbedimo dovoljan broj vakcina – rekao je Vučić.\nDodaje da je važno da se ljudi vakcinisani, posebno sada kada vlada britanski soj virusa.\nKaže da, po povratku u Srbiju, želi da obiđe svaki okrug u Srbiji, da se uveri u to kako se odvija vakcinacija. Kaže da će se vakcinisati ili u Merošinu ili u Žagubici, a da će primiti bilo koju vakcinu.\n– Svaka vakcina je dobra i želim da odem u malo mesto i da mi lokalna medicinska sestra da dozu. Molim ljude da rade na tome da zovemo građane da se vakcinišu – kaže Vučić.\nVučić kaže da će fabrika vakcina doneti puno toga i da će zdravstvo biti ključno u narednim godinama.\n“Zašto bi neko bio oduševljen uspehom Srbije?”\nPredsednik kaže da ga ne zanima šta će drugi reći, dokle god se spasavaju životi građana. Podseća da je Srbija već pravila vrhunske vakcine i da će Srbija moći sama da pravi tečnost, odnosno sadržaj vakcine.\n– Ne znam što bi nam to neko zamerio, ali znam da neki zbog toga neće biti zadovoljni. Vraćaće nam uspeh na druge načine i to me ništa ne čudi – kaže predsednik.\nOn je zapitao zašto bi neko bio oduševljen uspehom Srbije.\n– Spreman sam da platim cenu nepopularnosti, ali će zato Srbija biti jača i uspešnija. Pokazalo smo da smo sposobni i da, kada verujemo u sebe, možemo da budemo bolji od mnogih drugih. Pokazali smo da možemo da budemo bolji u sportu, u stopi rasta, a pokazaćemo da možemo i u ovome da budemo bolji – kaže predsednik i dodaje:\n– Za nas ne bi bilo vakcina da ih nismo sami nabavili. Zato ćemo mi sada da proizvodimo sami vakcine, da ih prodajemo regionu po najnižim cenama, jer nije bitna zarada, već zdravlje ljudi.\nDodaje da je sve u hrabrosti, rukovodstvu, ali i u putu koji narod izabere.\n– Nemamo više kompleks da moramo da budemo poslednji i borićemo se da budemo prvi u svemu jer mi to i možemo – kaže Vučić.\nSERVISNE INFORMACIJE 12. MART 2021\nMica Milakov 19. oktobra 2019. 19. oktobra 2019.\nNikoleta Dragaš 10. februara 2020.


I volontiranjem i donacijom pomogli ekonomsko osnaživanje žena – Onasnazivanje\nZaposleni kompanije Japan Tobacco International posetili su danas socijalno preduzeće “Ruke” u Pančevu kome su donirali sredstva prikupljena od humanitarne trke u kojoj su nedavno učestvovali. Vredne žene iz preduzeća “Ruke” od ove donacije nabavile su nove materijale i konce za proizvodnju, opremu i stolice za šivaru, kao i druge aparate.\n„Ruke“ su osnovane u okviru projekta ONAsnaživanje, koji za cilj ima ekonomsko osnaživanje žena koje su sadašnje ili bivše korisnice sigurne kuće u Pančevu, a bavi se izradom proizvoda od tekstila. U prvoj kolekciji koju su stvorile “Ruke”, a koja se nedavno pojavila na tržištu, zastupljeni su cegeri koji predstavljaju spoj modernog dizajna i tradicionalnih tehnika. Zarada od prodaje proizvoda udruženja trajno se koristi za ekonomsko osnaživanje žena iz osetljivih grupa i onih koje su preživele nasilje.\nZaposleni su se tokom svog boravka družili sa ženama angažovanim u preduzeću, pomogli su da se sklope stolice koje su nabavljene iz njihove donacije i naučili su kako se kroje velike količine cegera koje “Ruke” proizvode. Slatkim paketićima obradovali su i decu angažovanih žena i onih koje trenutno borave u Sigurnoj kući Pančevo.\nPrilikom posete udruženju, konsultantkinja za komunikacije kompanije Japan Tobacco International Momira Marković izjavila je: ”Ekonomsko osnaživanje žena je važna tema za razvoj društva, posebno kada je reč o ženama iz socijalno ugroženih kategorija. Kompanija JTI prepoznaje značaj ove teme, te sa velikim zadovoljstvom danas pomažemo socijalnom preduzeću „Ruke“koje podržava žene na putu ka njihovoj ekonomskoj nezavisnosti. Na inicijativu naših zaposlenih, odlučili smo da socijalno preduzeće „Ruke“ podržimo donacijom od 2.000 € za nabavku materijala, ali i da pored toga i sami učestvujemo u proizvodnji torbi, kao i u održivosti njihovog poslovanja kupovinom ovih unikatnih proizvoda”.\nZastupnica preduzeća “Ruke” Dragana Jeminović poručila je da iskustva žena na putu izlaska iz porodičnog nasilja vode u njihovo nepoverenje u okolinu, dok su im pomoć i podrška ipak neophodni. “U takvim okolnostima vera u sopstvene snage i mogućnost da se svojim rukama izbore za sigurnost i samostalnost su od presudnog značaja. Danas, zahvaljujući prisustvu zaposlenih JTI i njihovoj donaciji, žene sa iskustvom nasilja iz Sigurne kuće Pančevo i preduzeća “Ruke” znaju da nisu same u svojoj borbi, i da oko njih postoje ljudi koji prepoznaju i razumeju i njihove strahove, ali i njihove snage”, rekla je Jeminović i zahvalila se još jednom zaposlenima JTI na podršci.


“Kotor godišnje poseti oko pola miliona izletnika koji, osim plaćanja izletničke takse od jednog evra, imaju veoma malu ili skoro nikakvu vanpansionsku potrošnju. Niske cene takse i mala potrošnja izletnika nisu dovoljni da se unapredi postojeća gradska infrastruktura i stvori bolji život Kotoranima. Postavlja se pitanje da li je ovakav vid turizma gradu potreban, kazala je za "Infobiro", direktor TO Kotor, Ana Nives Radović.\nFoto: Tiia Monto / Wikipedia\nS ovolikim brojem izletnika i problemima koje izletnički turizam stvara gradu, Radović smatra da je potrebno preispitati i razmisliti o tome "da li je samo taj jedan evro po gostu dovoljan, da li grad i dalje sa tim novcem može da pokriva sve".\n"Već sada govorimo o više od pola miliona ljudi koji procirkulišu gradom i vrlo malo novca potroše, ili vrlo malo koristi gradu donose, da bi se moglo kazati da je ovakav oblik turizma poželjan", kazala je Radović, prenosi portal Radio Jadrana.\nPicerija i restoran\nKotor je okrenut tržištima sa visokoplatežnom moći u kojima postoji već ustaljena kultura i navika putovanja i trošenja. Reč je o turistima iz Velike Britanije, SAD, skandinavskih zemalja, Francuske i ostalih zemalja Zapadne Evrope.\n"Plan i TO i turističke privrede, u saradnji sa kojom sve ovo i radimo, jeste da se skoncentrišemo upravo na ta tržišta, da smanjimo broj dolazaka onih gostiju od kojih grad prihoduje samo u vidu izletničke takse i izuzetno male potrošnje. Pred Kotorom i pred svim institucijama u Kotoru je veliki zadatak da pametno, racionalno i dugoročno gledano osmisle strategiju koja neće samo doprineti ubiranju neke kratkoročne koristi, kako bismo govorili iz sezone u sezonu koliko je procenata gostiju bilo više i koliko se zarada grada u tom zaista malim obimu povećala, već da kreiramo dugoročnu strategiju da turizam u gradu bude održiv i da ova destinacija ne postane ono što će neko pre ili kasnije početi da izbegava", objasnila je ona.\nPre svega, kaže, Kotor mora biti prijatan ambijent za njegove žitelje, koje sve ovo itekako pogađa, jer je sve veći broj onih koji otvoreno pitaju zbog čega imaju ovoliki broj turista.\n"Sve zajedno stvara jednu veliku brojku i opterećenje za grad, gradsku infrastrukturu i utiče na sve veću zabrinutost građana, kojima zaista kao nekome ko ovde živi i provodi vreme, ne samo da dugujemo odgovore, nego i bolji i prijatniji život. Grad mora biti ne samo po meri turista već i po meri građana", navela je ona.\nU krajnjem, čak i da povećanje cena ne doprinese rasterećenju grada, Kotor bi od taksi imao prihod koji bi se dalje mogao investirati u gradsku infrastrukturu, kojim bi se poboljšao kvalitet života građana.\n"Da li je zaista opravdano imati izletničku taksu u iznosu od jednog evra, budući da, sa ovim brojem gostiju koji dolaze i sa tolikom taksom jako malo možemo učiniti da unapredimo infrastrukturu grada, odnosno, da grad zaista ima koristi od toga? Kotor je pred velikim izazovom kada je reč o kreiranju strategije, ne samo za razvoj turizma, već i generalno za razvoj i način života u gradu ubuduće", zaključila je ona.\nOna je utvrdila da je ove godine ostvaren rekordan broj noćenja i izletnika, jer samo sredinom septembra, po naplati boravišne takse, dostigli su ceo prošlogodišnji iznos naplate.\nItalijani GRADE ŽIČARU od Kotora do Njeguša\nDirektor Kancelarije Vlade Srbije za Kosovo i Metohiju Marko Đurić izjavio je danas da bi Beograd i Prištinu, uz 12 redovnih autobuskih linija dnevno, mogla da povezuje i avionska linija, prvi put posle dve decenije.\nUčenici iz Estonije već godinama ostvaruju zavidne rezultate na PISA testiranjima kojima se ispituje sposobnost primene naučenog znanja u svakodnevnom životu. Sudeći prema poslednjem istraživanju o kvalifikovanosti odraslih u toj zemlji, reforme obrazovanog sistema u toj zemlji dale su dobre rezultate.\nNEMCI O NAŠIM RADNICIMA "Balkan je za Evropu rasadnik jeftine radne snage"\nUprkos dobrim namerama i lepim željama, proces proširenja EU na zapadni Balkan zapao je u krizu, delom zbog zamora proširenjem unutar EU, Bregzita i problema unutar same EU, a delom zbog sporosti provođenja reformi i rasprostranjene korupcije u samom regionu, pišu nemački mediji, ocenjujući nedavno završeni samit u Poznanju u okviru Berlinskog procesa.


“Sat za našu planetu” po šesti put u Srbiji 29. marta - WANNABE MAGAZINE\n“Sat za našu planetu” po šesti put u Srbiji 29. marta\nBeograd, 19. mart 2014 – WWF – Svetski fond za prirodu organizovao je danas konferenciju za medije kojom je najavio akciju “Sat za našu planetu” u koju se uključuju pojedinci, organizacije, institucije i kompanije i šalju snažnu poruku kako je moguće preduzeti nešto po pitanju ublažavanja klimatskih promena. Najpoznatija globalna volonterska akcija ove godine biće održana 29. marta u 20.30h, kada će na sat vremena, škole, javne institucije i spomenici širom sveta isključiti rasvetu. U Beogradu će ovom prilikom na Trgu Republike nastupiti dečiji hor RTS-a Kolibri, kao i akustični bend Sambansa.\n“Sat za našu planetu” je jedinistvena inicijativa koja motiviše kako na individualnu, tako i na kolektivnu akciju u koju svako može da se uključi i da svoj doprinos. Nadam se da će ova akcija, koja se u našoj zemlji organizuje već šest godina, nastaviti da inspiriše građane Srbije da će osim što isključe svetla, održivo koristiti prirodne resurse i uključiti se u projekte zaštite prirode. Verujem da ćemo ove godine putem društvenih mreža uključiti još veći broj ljudi u Srbiji”, izjavila je Duška Dimović, direktor programa WWF-a u Srbiji.\n“Pored podrške ovoj akciji i WWF-u, kao našem dugogodišnjem strateškom partneru, želimo da kao kompanija pokažemo svoju posvećenost informisanju javnosti o značaju energetske efikasnosti. Coca-Cola sistem u Srbiji će tokom ovogodišnje kampanje dodatno motivisati svoje zaposplene, kupce i partnere da se “isključe” u subotu 29.marta i samim tim uključe u akciju “Sat za našu planetu” , saopštila je Jovana Tufegdžić iz kompanije Coca-Cola sistem u Srbiji.\nJoš jedan od ambasadora akcije, Filip Ćirić, “Moja kuhinja, moja pravila”\nNevena Spasić, Chapter 4 Communication Consulting, PR Consultant, 065 34 47 196, n.spasic@chapter4.at\nWWF-Svetski fond za prirodu:\nWWF je jedna od najvećih, širom sveta priznatih, nezavisnih organizacija, koja se bavi zaštitom prirode i ima skoro 5 miliona pristalica i aktivnu globalnu mrežu u više od 100 zemalja. Misija WWF-a je da zaustavi uništavanje životne sredine i da stvori budućnost u kojoj ljudi žive u skladu sa prirodom putem očuvanja svetske biološke raznovrsnosti, održivog korišćenja prirodnih resursa i smanjenja zagađenja i preterane potrošnje. www.panda.org/serbia\nDodatne informacije o akciji “Sat za našu planetu” :


RENEXPO sajam o vodi i energiji dovodi 2.500 eksperata u Beograd\nNajveći međunarodni sajam Zapadnog Balkana RENEXPO Water and Energy dovešće u Beograd 2.500 eksperata iz oblasti vode i energetike u periodu od 25 do 27. aprila.\nNa sajmu će učestvovati više od 100 izlagača iz 20 zemalja. Srbija, Crna Gora, Bosna i Hercegovina, Hrvatska i Makedonija predstaviće se na izlaganjima i konferencijama.\n„Ove godine beogradski RENEXPO je ponovo prvenstveno međunarodna platforma koja pomaže sklapanju novih partnerstava u sektoru vode i energetike između stručnjaka koji dolaze iz Evrope i Zapadnog Balkana. Pod međunarodnim podrazumevamo da 65 odsto naših izlagača i 20 odsto posetilaca dolazi iz inostranstva“, rekao je za BGEN Johan Georg Rem, direktor kompanije REECO Srbija, koja organizuje ovaj sajam.\nHidroenergija, vetroenergija, biomasa, biogas, solarna energija, prerada otpada, otpadne vode, voda za piće, i zaštita od poplava nalaze se u fokusu manifestacije, konferencija, okruglih stolova, seminara i pratećih programa.\nBiće organizovani i bilateralni sastanci investitora iz čitave Evrope sa vlasnicima preko 100 aktuelnih investicionih projekata. Sastanci se mogu zakazati slanjem mejla na adresu milankovic@reeco.rs.\nPrvog dana RENEXPO Water and Energy sajma biće održane međunarodne konferencije o biogasu i bioenergiji u regionu Zapadnog Balkana. Kako se navodi u pozivu organizatora, bioenergija čini do 65 odsto od ukupne proizvodnje energije iz obnovljivih izvora u regionu Zapadnog Balkana. Takođe će biti održani seminari i izlaganja o vodi, energetskoj efikasnosti i električnim vozilima.\nDrugi dan posvećen je vodi i hidroenergiji. Održaće se konferencije o hidroelektranama, tretmanu otpadnih voda, vodi za piće i zaštiti od poplava, ali i okrugli sto o vetroenergiji.\nTreći i poslednji dan uključuje dve konferencije o solarnoj energiji, seminar o upravljanju čvrstim otpadom, kao i seminare i izložbe o vodi, toplotnim pumpama, energetskoj efikasnosti, i drugim temama.\nRENEXPO Water and Energy sajam se održava uz podršku Ministarstva rudarstva i energetike i Ministarstva poljoprivrede i zaštite životne sredine Srbije, Programa UN za razvoj (UNDP), Ambasade Nemačke u Srbiji i FIPA. Prošli RENEXPO sajam u Beogradu o vodi održan je u junu prošle godine, a na manifestaciji u aprilu fokus je bio na održivoj energetici i zelenoj ekonomiji.\nTagovi: biogas, biomasa, energetska efikasnost, FIPA, hidroelektrane, hidroenergija, otpad, otpadne vode, solarna energija, UNDP, upravljanje otpadom\nPočetna » Vesti » OIE » RENEXPO sajam o vodi i energiji dovodi 2.500 eksperata u Beograd


Ženska košarkaška reprezentacija Australije - Blic Sport\nŽenska košarkaška reprezentacija Srbije izgubila je od selekcije Australije (52:65) na turniru četiri nacije koji se igra u kineskom gradu Singđi. Tokom prve tri četvrtine naš tim je bio u konstantnom egalu, međutim poslednja deonica je bila presudna da "opalke" stignu do novog trijumfa.\nTEŽAK RIVAL Australija čeka srpske košarkašice u četvrtfinalu! /VIDEO/\nŽenska košarkaška reprezentacija Srbije igraće protiv Australije ako prođe u četvrtfinale Olimpijskih igara u Rio de Žaneiru.\nKošarkašice bolje od treće selekcije sveta, srpska Amerikanka najefikasnija\nKošarkašice Srbije pobedile su reprezentaciju Australije sa 75:54 (18:15, 18:9, 18:18, 21:12) u pripremnom meču u vršačkoj dvorani "Milenijum" pred oko 1.000 gledalaca.\nMarina Maljković: Protiv Australije da ispravimo greške iz Francuske\nSelektorka ženske košarkaške reprezentacije Srbije Marina Maljković rekla je da će u predstojećim pripremnim utakmicama za Evropsko prvenstvo sa Australijom "pokušati da isprave uočene greške sa turnira u Francuskoj".


Na evropskoj agendi Crne Gore ostvaren značajan napredak u oblasti usvajanja EU standarda i liberalizacije sektora usluga | EUME\nNaslovnica Info Press info Na evropskoj agendi Crne Gore ostvaren značajan napredak u oblasti usvajanja EU...\nNa evropskoj agendi Crne Gore ostvaren značajan napredak u oblasti usvajanja EU standarda i liberalizacije sektora usluga\nProcesom preuzimanja Direktive o uslugama u crnogorsko zakonodavstvo i ekonomsku politiku značajno se doprinosi rastu konkurentnosti države na makro i mikro nivou, ocijenjeno je na seminaru u Privrednoj komori (PKCG).\nNa seminaru je konstatovano da se otvaranjem tržišta ne otvara prostor samo za rast ponude različitih usluga iz drugih država u Crnoj Gori, već podstiče domaći sektor malih i srednjih preduzeća (MSP) da unaprijedi tržišnu poziciju u sektoru usluga.\nSeminar posvećen preuzimanju Direktive o uslugama u nacionalno zakonodavstvo, održan je u okviru dvogodišnjeg projekta pod nazivom Usklađivanje zakonodavstva sa pravnom tekovinom EU u dijelu slobodnog pružanja usluga i zaštite konkurencije – ALA projekat.\nProjekat, kako su saopštili organizatori seminara, realizuje Njemačka organizacija za međunarodnu saradnju (GIZ) sa planom podrške u periodu od februara 2014. godine do jula ove godine.\nAngažovani stručnjak na projektu sa Ekonomskog fakulteta u Podgorici, Mijat Jocović, rekao je da je ostvarivanje prava na poslovno nastanjivanje jedan od osnovnih preduslova za slobodu kretanja u EU.\n„Primjenom prava na nastanjivanje u okviru EU zabranjuje se svaka vrsta diskriminacije u obavljanju ekonomske aktivnosti koja ima prekogranični element“, kazao je Jocović.\nOn je saopštio da je cilj seminara bio da se dodatno objasni taj koncept kroz analizu odredbi osnivačkih ugovora i presuda Evropskog suda pravde, posebno kroz prizmu usklađivanja nacionalnog zakonodavstva sa Direktivom o uslugama.\nStručnjak na projektu, Gordana Đurović, saopštila je da je na evropskoj agendi Crne Gore ostvaren značajan napredak u oblasti usvajanja EU standarda i dalje liberalizacije sektora usluga.\n„Uslovi za otvaranje pregovaračkog poglavlja posvećenog slobodi pružanja usluga i pravu nastanjivanja su ispunjeni, a kroz punu primjenu Akcionog plana za transponovanje Direktive o uslugama, ide se i prema ispunjavanju uslova članstva u toj oblasti“, objasnila je Đurović.\nU praksi, kako je navela, to znači da se za sadašnje i buduće države članice uvodi brža i jednostavnija procedura za osnivanje privrednog društva na jedinstvenom tržištu, jednostavna ponuda usluga u drugim zemljama bez obaveze osnivanja i razvija sistem Jedinstvene kontaktne tačke za dobijanje on-line informacija za brže završavanje administrativnih procedura na jednom mjestu.\nĐurović je predstavila ekonomske aspekte preuzimanja Direktive o uslugama uključujući ocjenu sektora usluga u regionu i EU, makroekonomske trendove, indikatore konkurentnosti i status u ukupnom procesu evropskih integracija.\n“Crna Gora je veoma otvorena i liberalizovana ekonomija regiona koja je značajno oslonjena na sektor usluga, uz model razvoja baziran na privlačenju stranih direktnih investicija“, zaključila je Đurović.


Milenko Jovanov: Majić i Đilas zloupotrebljavaju pravosuđe - NOVA portal\nMilenko Jovanov: Majić i Đilas zloupotrebljavaju pravosuđe\nPolitika Autor:Fonet03. mar. 202115:39\nMilenko Jovanov Foto: N1\nPoslanik poslaničke grupe "Aleksandar Vučić - za našu decu" Milenko Jovanov izjavio je danas da se sudija Apelacionog suda Miodrag Majić bavi politikom, kao i da predsednik Stranke slobode i pravde Dragan Đilas "zloupotrebljava pravosuđe podnošenjem ogromnog broja tužbi protiv svakog ko se usudi da ga spomene".\nJovanov je rekao da „ne može da prihvati da je sudska vlast nezavisna ako je nezavisna od Vlade Srbije, ali je zato zavisna od stranih vlada“.\n„Ne mogu da prihvatim da je nezavisan sudija koji svakodnevno na medijima napada Vladu ili Vučića, a zato kao kuče stoji ispred stranih ambasada i maše repićem kad ga puste na prijem za tri kanapea i dva koktela. Udara po Srbiji, po Vučiću i kaže – vidi ja sam nezavisan“, rekao je Jovanov tokom razmatranja Predloga odluke o izboru sudija koji se prvi put biraju na sudijsku funkciju.\nOrlić: Državni organi da daju odgovor o vezi SNS i mafije\nIzveštaj Fridom hausa: SNS nagriza politička prava i slobode\nOn je rekao da se sudija Majić bavi politikom i da je „jedva dočekao što ga smatraju za predsedničkog kandidata“.\nJovanov je rekao da je Majić govorio na tribinama političkih pokreta i stranaka, protestima koji nemaju veze sa pravosuđem i upitao da li je to nezavisnost i od koga.\n„Nezavisan je od Vučića, ali je zavisan od Đilasa i Šolaka, pa je to kao nezavisno“, istakao je Jovanov.\nJovanov je, govoreći o Đilasu, naveo da ga je lider SSP dva puta tužio, kao i da je protiv političkih protivnika podneo oko 400 tužbi.\nOn je rekao da je Đilas na kraju tužio i državu Srbiju za milion evra.\nJovanov je rekao da je poenta u tome da se sa velikim brojem tužbi, sa medijima koji te tužbe i procese prate, sudije uplaše i dodao da im Đilas šalje poruku „šta ćeš da radiš kad se promeni vlast“.\nOn je rekao i da Šolakovi i Đilasovi mediji, portali „ta medijska imperija pokušava po svaku cenu da izvrši svoj uticaj na određene sudije, uticaj zasnovan 2009. godine nakon čuvenog reizbora Boška Ristića i DS kada su na odborima svojih stranaka odlučivali ko jeste, a ko nije podoban da bude sudija u Srbiji“.\nPoslanica poslaničke grupe „Aleksandar Vučić – za našu decu“ Ljiljana Malušić rekla je da je Majić 2009. godine mogao da bira u kom sudu će da bude sudija, dok je 2008. godine otpušteno 2.000 sudija i tužilaca.\nOna je rekla i da postoji „masa tvrdnji“ da je Majić zajedno sa sudijom Omerom Hadžiomerovićem oslobodio „Gnjilansku grupu“.\nDragan ĐilasMilenko JovanovMiodrag Majić


Signalizacija u drumskom saobraćaju | Studenti.rs\nSignalizacija u drumskom saobraćaju\nDodao: MarkoM. dana 14/3/19 • Svrstano u: Bezbednost,Saobraćaj,Seminarski radovi\nJavni putevi moraju da se obeleže propisanom saobraćajnom signalizacijom, kojom se učesnici u saobraćaju upozoravaju na opasnost koja im preti na putu, odnosno delu puta, stavljaju do znanja ograničenja, zabrane i obaveze za bezbedno i nesmetano odvijanje saobraćaja.\nDa bi se shvatio značaj saobraćajne signalizacije, a tu se svakako podrazumeva i putokazna signalizacija, potrebno je da se ukaže na neke činjenice. Naime, istraživanja u oblasti percepcije saobraćajnih znakova koje su vršili Lobanov (Rusija) i Kobajaši (Japan) pokazuju nekoliko vrlo važnih činjenice:\nVidno polje vozača formira se na osnovu mreže fiksacionih tačaka i osnovna karakteristika mu je da se sa povećanjem brzine sužava, što znači da je sa većom brzinom pažnja vozača skoncentrisna na uže polje;\nOvo jasno pokazuje da saobraćajni znakovi, koji se postavljaju van ivice kolovoza, moraju da budu kvalitetni, kako u pogledu primene elemenata za njihovo projektovanje, tako i materijala za njihovu izradu.\nŠvedska- vojne službe bezbednosti


Ciljevi održivog razvoja na lokalnom nivou u Srbiji - Energija, klima i životna sredina\nCiljevi održivog razvoja na lokalnom nivou u Srbiji\nOpšti cilj ovog projekta je da podrži sprovođenje i praćenje ostvarivanja ciljeva održivog razvoja (UN SDG 2030) na lokalnom nivou u Srbiji.\nPotrebno je razviti koherentnu i okvirnu metodologiju za praćenje implementacije javnih politika vezanih za ciljeve održivog razvoja 6, 7, 11, 12, 13 i 15 na lokalnom nivou u Srbiji i sprovesti pilot studiju koja će oceniti trenutno stanje implementacije propisa iz oblasti zaštite životne sredine, zaštite prirode i klimatskih promena vezanih za Agendu 2030 na lokalnom nivou u Srbiji.\n- Izrada metodologije za praćenje ispunjenja odabranih ciljeva održivog razvoja kroz razmatranje propisa o zaštiti životne sredine i klimatskim promenama, relevantnih za Agendu 2030 na lokalnom nivou;\n- Sprovođenje pilot studije o stepenu implementacije propisa o zaštiti životne sredine i klimatskim promenama u 2 grada i 2 opštine u Srbiji;\n- Izrada izveštaja o istraživanju i promoviranje rezultata u 5 većih gradova u Srbiji, uz Izveštaj iz senke „Koalicije 27“.\nProjekat se sprovodi uz podršku Nemačke organizacije za međunarodnu saradnju (GIZ).


Saveljić: Maraš ne može odlučiti ko će biti novi izvršni direktor “Plantaža” – Bankar.me\nOctober 22, 2020 BIZNIS, CRNA GORA, SVE VIJESTI Leave a comment\nČlanica Glavnog odbora URA Valerija Saveljić saopštila je daizvršna direktorica “13. jul – Plantaža” Verica Maraš ne može da odlučuje ko će biti novi izvršni direktora te kompanije, već da će o tome odlučivati nova parlamentarna većina,budući premijer i nova vlada.\nMaraš se obratila Odboru direktora kompanije sa zahtjevom da je razriješi dužnosti i predložila da je zamijeni Miroslav Vuković, direktor Sektora pravnih i opštih poslova u kompaniji.\n– Najinteresantnije je da Verica Maraš ne navodi sva nepočinstva, već smatra da je njena smjena izvjesna zbog promjene na političkoj sceni Crne Gore, te da je to jedini razlog njenog povlačenja sa pozicije izvršnog direktora. Pri tome ima još i hrabrosti da ona predloži novog vršioca dužnosti, svog bliskog saradnika i dosadašnjeg direktora opšte-pravnih poslova Miroslava Vukovića, koji je došao u “Plantaže” 2018. godine kao prijatelj Veselina Đurišića direktora prodaje i marketinga, a pri tom su svo troje pod istragom zbog krivične prijave podnijete od strane ASK-a”, napominje Saveljić koja je bila finansijska direktorka kompanije “13. jul – Plantaža – kazala je Saveljić.\nDodala je da niko iz menadžerskog tima Maraš, “ni po kojoj logici ne može biti novi izvršni direktor “Plantaža”.\n– Jer su kolektivno odgovorni za duplo negativno mišljenje po Revizorskom izvještaju o poslovanju “Plantaža“ za 2018. godinu od strane DRI-a.Revizijom pravilnosti godišnjih finansijskih izvještaja “13. jul Plantaža ad Podgorica” za 2018. godinu, utvrđeno je da Društvo nije u potpunosti uskladilo poslovne aktivnosti sa zakonskim i drugim propisima. Za negativno mišljenje na reviziju pravilnosti direktno je odgovoran opšte-pravni sektor na čelu sa direktorom Miroslavom Vukovićem – ukazala je Saveljić.\nPOJMOVIAD Plantaže Plantaže Verica Maraš\nPrevious Četvrta faza projekta „1000 plus“: Javni poziv za građane do 15. novembra\nSljedeći Novi gubici za Lufthansu zbog pandemije virusa korona\n“Plantaže” žele da budu kulturno dobro\n“Plantaže” u minusu oko tri miliona eura za devet mjeseci